दावये इश्क़ जौहर न करता मगर, इश्क़ ने मार डाला तो मैं क्या करूं ।\nदेके संतोष हमरा के रो देलें ऊ, बारें कबहूँ के ऊहो निशाना भइल । (जौहर शफियाबादी)\nदुख-सुख मिल के भोग सखी रे । जीवन बा संयोग सखी रे।। (जौहर शफियाबादी)\nगुलाबी बा चेहरा,शराबी नजर बा। घटा रंग में बाटे, ठनका के डर बा।। (जौहर शफियाबादी)\nदू मुहाँ साप बन के जाति$बइसाखी पर कुदत बा, केहू टोकी त ओकर खैरो नइखे,अतनाआगे बा। (जौहर शफियाबादी)\nशराफ़त को मेरी कमज़ोरी तुम जौहर समझते हो ? यहाँ इंसाफ होता है मुनासिब वक़्तआने पर।\nहम मीडिया वाले मरते नहीं भूको-प्यास से? अब नाली के कीड़े को भी लिख देते हैं जुगनू । (जौहर शफियाबादी)\nऐ ज़िंदगी तुझे कभी ,हलका नहीं क्या। मैं ने कभी ज़मीर का, सौदा नहीं क्या। उसकी रज़ा के साथ हूँ ,ग़म चाहे हो खुशी, आशिक़ बना तो ईश्क़को,रुसवा नहीं क्या।। (जौहर शफियाबादी )\nजो सुनता है वह प्यार की भाषा समझता है, कहता है भोजपुरी क्या, मीठी ज़बान है। (जौहर शफियाबादी)\nटूटल दिल के तार बा, रूसल बा संगीत । कइसे गाईं रागनी, कइसे गाईं गीत।। (जौहर शफियाबादी)\nजौहर के महाभारत में खड़ा,विश्वास के अर्जुन साखी बा, कब भीष्म पितामह के शय्या हुँकार के दर्पण तक पहुँचल ।\nवह जलवागाहे सैय्यदे आलम है दोस्तो, जिस दिल में बस गई है मुहब्बत हुसैन की। (जौहर शफियाबादी)\nअन्हरिया रात लम्बा चाहे जतना भी घना होखे, फजिर होई चढ़ी सूरज उजाला-रौशनी तय बा । (जौहर शफियाबादी)\nख़ुदा ख़ुद में तलाशूँ या के मंदिर और मस्जिद में ? कहो शैखो-ब्रह्मण से बचायें आस्तीं अपनी। (जौहर शफियाबादी)\nविश्वासो घात$ जौहर हमरा से के ना कइलस, घाती बा ई बतावल आपन बा के बेगाना ।\nमेला में आदमी के बर्बाद$जिन्दगी बा, नेहिया के बा छिटाइल अचके में ताना-बाना। (जौहर शफियाबादी)\nग़मे हुसैन को सीने में पाल रखा है। यही नेज़ात का रस्ता निकाल रखा है।। (जौहर शफियाबादी)\nनिगाहे यार में मैं हूँ,बहुत है, यही जौहर मेरा अपना पता है ।\nघटा,फूल,पंघट,हवा सामने बा। केहू अजनबी के,पता सामने बा।। (जौहर शफियाबादी)\nघर्म-मजहब का जाल$ के काटत, हमहूँ अपना गुरु$ के देखी ले। (जौहर शफियाबादी)\nक़ बयानी है शायरी का फन, शायरी सबको पर नहीं आती। (जौहर शफियाबादी)\nये माना मुहब्बत एबादत है लेकिन, मेज़ाजी अगर हो तो दिल से भूला दो।। (जौहर शफियाबादी)\nसज़ा तुम जो चाहो मुझे वह सज़ा दो। मगर पहले मेरी ख़ता तो बता दो ।। (जौहर शफियाबादी)\nकहाँ बा आज अँजोरिया कहाँ अन्हार भइल। समय के माँग पर सूरुज के बा पूकार भइल ।। (जौहर शफियाबादी)\nभाग जूही के आ बेला के गुलाबी मौसम, हमरा बखरा में रहल दर्द हवेली बन के। (जौहर शफियाबादी)\nर्म-मजहब का जाल$ के काटत, हमहूँ अपना गुरु$ के देखी ले। (जौहर शफियाबादी)\nहक़ बयानी है शायरी का फन, शायरी सबको पर नहीं आती। (जौहर शफियाबादी)\nसड़ गइल पानी नदी के,के कही । बात ई नइकी सदी के, के कही ।। (जौहर शफियाबादी)\nबहुत खुशहाल हैं अहले वतन मीडिया का कहना है, मगर ये उजड़ी-उजड़ी बस्तियाँ कुछ और कहती हैं । (जौहर शफियाबादी)\nहमारे मुल्क का दस्तूर आज़ादी का हामिल है, मगर सच कहने पर पाबंदियाँ कुछ और कहती हैं । (जौहर शफियाबादी)\nप्रशन उठ्ठी ना उठ्ठी चीँख के उत्तर बोली। तोप का मुँह पर कहिया ले कबूतर बोली ।। (जौहर शफियाबादी)\nहमारा बाग़बाँ कहता है हरियाली है गुलशन में,वहीं ये सूखी-सूखी पत्तियाँ कुछ और कहती हैं । (जौहर शफियाबादी)\nबदलते मौसमों की शोख़ियाँ कुछ और कहती हैं । मगर इन बादलों की बिजलियाँ कुछ और कहती हैं ।। (जौहर शफियाबादी)\nजहाँ नारी सुरक्षा की है बजती डुग-डुगी जौहर, वहीं अब बेटियों की सिसकियाँ कुछ और कहती हैं । (जौहर शफियाबादी)\nकेहू सावन सजवले बा आठो पहर, केहू उमड़ल घटा देखते रह गइल । (जौहर शफियाबादी)\nहोगइल का से का देखते रह गइल । आँख फूटल लवा देखते रह गइल ।। चान गरहन से कहिया भला घट सकल, लोग बिगड़ल हवा देखते रह गइल । केहू सावन सजवले बा,आठो पहर, केहू उमड़ल घटा देखते रह गइल । जोग- टोना भइल बे असर दर्द में, बैध आपन दवा देखते रह गइल । नेह उनकर पता झप से हथिया लेलस, बुधिया आपन पता, देखते रह गइल । केहू जौहर जिनिगिया लुटा के जीयल, केहू आपन नफा, देखते रह गइल ।\nजो ग़ुलामे नबी होगया है,उसकी झोली में क्या-क्या नहीं है।अक़ल पर सारे पर्दे हैं लेकिन,ईश्क़ पर कोई पर्दा नहीं है।।जौहर\nआपन पता ना आज ले जौहर का चल सकल, पूछत बा लोग हमरा से कहवाँ निवास बा । (जौहर शफियाबादी)\nमज़हब-धरम के नाम का नफरत के बिष ह, ई आज के सवाल बा लमहर जमीन पर । (जौहर शफियाबादी)\nऊ का जानी प्रीत के, मज़हब-धर्म के सार। जे उपरे से ठीक बा , भीतर से बीमार ।। (जौहर शफियाबादी)\nआगे हो दीन-दुनिया हो पीछे खड़ी हुई, इस शान से जीओ के ज़माना मिसाल दे। जौहर शफियाबादी\nबड़ा रंग बा भोजपुरियो गजल में, दिया साधना के जरा देले बानी । (जौहर शफियाबादी)\nहमअपना नदानी में बे-ढाँप समुझ लेनी, ओकरो के जे उपर से बस हाथ मिलावेला। (जौहर शफियाबादी)\nजहब-धरम,ईमान के,पहचान$बस इहे, परहित,क्षमा-दया रहे इंसानियत के साथ। (जौहर शफियाबादी )\nजिनको जाना था गये जायेंगे जाने वाले, जाने कब आता है जाने का बुलावा देखूँ । (जौहर शफियाबादी)\nदुनिया गिरी तो क्या हुआ,ताबे-नज़र तो है। मेरी नज़र में ज़िन्दगी, क्या है,सफर तो है।। (जौहर शफियाबादी)\nमनवा मरुआ गइल मोह का मेह पर, हमरो टिसुना टटा के टुअर हो गइल । (जौहर शफियाबादी)\nयारी के दिन\nकृष्ण जइसन सुदामा के मितवा रहे, बात पहिले के ह$ई, पुराना भइल । (जौहर शफियाबादी)\nबैठते-उठते उन्हीं का ज़िक्र हो जौहर मियाँ, ईश्क़ है तो ईश्क़ का इज़हार होना चाहिए।\nख़ुदा ख़ुद में तलाशूँ या के मंदिर और मस्जिद में, कहो शैख़ो-ब्रह्मण से बचायें आस्तीं अपनी। (जौहर शफियाबादी)\nआवेदीं आवे जे दुनिया में कहर आवेला । हमरा हर हाल में जीये के हुनर आवेला ।। (जौहर शफियाबादी )\nलय और गेयता कविता का अंग हैं परन्तु कविता भावों की वह सुक्षम-छुअन है जो लय या गेयता का मुहताज नहीं ।(डा0जौहर)\nमजहब-धरम,ईमान के,पहचान$बस इहे, परहित,क्षमा-दया रहे इंसानियत के साथ। (जौहर शफियाबादी )\nजौहर कारिख का घर में, आके साफ बचाले हाथ।\nमाथ पर जेकरा कोइला ललन पीठ पर, पेट ओकरो नथुनिया उड़ा ले गइल । (जौहर शफियाबादी)\nपुरान होला ना नेह कहियो,इहे पिरितिया के रीत होला, बता रहल बा दशा-दिशा के नयन से मोती उबल-उबल के । (जौहरशफियाबादी)\nकटाई जीभ एकरो, साँच बोलत बा इहो अब त$, पता लीं गाँव के एकरा, बताईं घर कहाँ बाटे। (जौहर शफियाबादी)\nतोड़कर इसको नया लाओगे क्या, दिल मेरा कोई खिलौना तो नहीं ? (जौहर शफियाबादी)\nबहुते दामिल फूल बा, ई जिनगी क पल-पल। दिन-दिन रोजे खिसक रहल, हाथ केअमृत फल।। (जौहर शफियाबादी )\nप्यार पावल बड़ा भाग्य के बात ह, रूप आ रंग सारा ककहरा लगे । (जौहर शफियाबादी) जय हो मेरे पीर -गुरु की जय हो ।\nतीर पर हम-कमान पर बानी। हर घड़ी इमतेहान पर बानी।। (जौहर शफियाबादी)\nभटकती आत्माओं से परिशाँ मैं नहीं होता, मुझे मालूम है लालच की दुनिया का तमाशा सब। (जौहर शफियाबादी)\nजिसको मैदाने क़यामत कह रहे हैं सब के सब , नाम उसका मुस्तफा बाज़ार हो ना चाहिए । (जौहर शफियाबादी)\nबेहम्मदिल्लाह है जौहर गदाए साक़ीये कौसर, शहंशाही को जिस पे नाज़ है मेरी गदाई है ।\nजिसे कहती है दुनिया हश्र का मैदान ए जौहर, हक़ीक़त में तमाशागाहे शाने मुस्तफ़ाई है ।\nधर्मsके नाम पर लड़ाई बा, लाजsसे गिर के गड़ गइल पानी । (जौहर शफियाबादी)\nजब से जौहर फक़ीरी में मनवा रमल, थाट अइसन कहीं राजसी ना मिलल ।\nनिअरे से आके अइकीं तनिको त भेद लागी, संतन का साधना के हमहूँ मिरास बानी। (जौहर शफियाबादी)\nऐतिहासिक भोजपुरी शेर\nबहुत रंग बा भोजपुरियो गजल में। दिया साधना के जरा देले बानी।। (डॉ० जौहर शफ़ियाबादी)\nइश्क़े सरवर का जौहर मुझे जब मिला, लोग हर मोड़ पर आज़माने लगे।\nबहुत आवेला उनका बस वफादारी ना आवेला। तबो हमरा कबो कवनो अदाकारी ना आवेला।। (जौहर शफियाबादी)\nहुस्न से आए न गुफ़्तार से ख़ुशबू आए। आदमी कहिए ,जो किरदार से ख़ुशबू आए।। (जौहर शफियाबादी)\nजीत-हारे के नाम जिनगी ह$, हौसला आसमान पर राखीं । (जौहर शफियाबादी)\nलगाकर आग पानी में कहीं देखी नहीं जाती, मुहब्बत बे ज़बाँ होती तो ये आलम नहीं होता। (जौहर शफियाबादी)\nबात तारा के पन्दरोह में। कइसे लिख दीं बताईं भला।। (जौहर शफियाबादी)\nनाम से उनका जुड़ गइल बानीं, बस इहे ओढ़ना-बीछौना बा। (जौहर शफियाबादी)\nकबो ऊ यात्रा के यातना से ना डरे राही, जे चलते-चलते फोड़ा गोड़ के सब फोड़ देबेला।। (जौहर शफियाबादी)\nदाव पर हर घड़ी चढ़ल बानी । तब हूँ दियना नियर बरल बानी।। (जौहर शफियाबादी)\nसवेरा क्या भला होगा जहाँ में, मेरी आँखों में जो सूरज छूपा है । (जौहर शफियाबादी)\nजब से जौहर फकीरी में मनवा रमल, थाट अइसन कहीं राजसी ना मिलल ।\nअब घट रहल बा रोज आके रउवो देखीं ना, मजहब-धरम के मुल्ला-पुजारी के मोल-भाव। (जौहर शफियाबादी)\nतमाशा देख के भेंटी का समुंदर का लहर के, इहाँ जे डूब के उभरेला मोती बाँटेला । (जौहर शफियाबादी)\nइस शान से जीओ के ज़माना मिसाल दे, आगे हो दीन-दुनिया हो पीछे खड़ी हुई । (जौहर शफियाबादी)\nउजड़ल खोंता सामने,अंडा पर बा साँप । सारा चकना चूर बा, पंछी के अरमान।। (जौहर शफियाबादी)\nगाँव के प्यार जौहर ना दिल से गइल। लाख काटे के कटनीं शहर में उमर ।।\nआवे दीं आवे जे दुनिया में कहर आवेला । हमरा हर हाल में जीये के हुनर आवेला ।। (जौहर शफियाबादी)\nमैं ने सोचा भी नहीं था कभी ऐसा होगा । उसके चेहरे पे कोईऔर भी चेहरा होगा ।। (जौहर शफियाबादी)\nसफिना डूबता अपना तो डूबता कैसे, तुम्हारा नाम लिया था अभी-अभी मैंने । (जौहर शफियाबादी)\nबाझन के बा गोल सुगनवा। आपनो अँखिया खोल सुगनवा।। (जौहर शफियाबादी)\nजीवन का श्रृंगार बताओ।अब भी कुछ उपचार बताओ।मानवता भी चीज़ बड़ी है, खुलकर मेरे यार बताओ।। (जौहर शफियाबादी)\nशिक्षा-दिक्षा आज काल्ह बा। बनिया के दुकान हो गइल ।। (जौहर शफियाबादी)\nनेता के नेत-धर्म से, मतलब कहाँ रहल, रोजे चलत बा चाल दुधारी के हाय-हाय। (जौहर शफियाबादी)\nपिरितिया में धोखा कहर पीते-पीते । बिता देनी सारा उमर पीते-पीते ।। जीयत बानी हम अबले आसे-पियासे, बदल देनी रउवा नीतर पीते-पीते । उहे बन के शंकर जगत के उबारी, बहावे जे गंगा जहर पीते-पीते । कला,प्यास अँखियन में देखे के जानीं, परख लीं केहू के नज़र पीते-पीते । केहू ग्यान गंगा में पी के बा डुबल, केहू जाता नीचे-ऊपर पीते-पीते । बहुत लोग पुछेला पीहीं ले काहे, बताईं का लोरन के लर पीते-पीते? जगा देला केहू जिनिगिया के जौहर, भुला जाला केहू डगर पीते-पीते ।\nराजा जब बनिया बनी, राखी भक्त-दलाल । दूर्दिन में जनता पड़ी, अफसर लाले लाल ।। (जौहर शफियाबादी)\nएक मतला,एक शेर\nपलकों पे लिए हस्रते दीदार गई है । रौज़े पे तेरे नर्गीसे बीमार गई है।। लगता है मेरे फिक्ररो तसौउर के नगर में, बुढ़िया कोई फिर मिश्र के बाज़ार गई है । ( जौहर शफियाबादी )\nहर रोज़ रोज़े ईद है ,हर शब शबेबरात, उनका करम है उनका करम ख़ैरियत से हूँ । दिल बन गया है मसकने महबुबे किब्रिया , मुँह देखते हैं, दैरो- हरम ,ख़ैरियत से हूँ ।। ( जौहर शफियाबादी)\nराम के नाम सुन के दहल जाता दिल, दाढ़ी-टोपी,जटा देखते-देखते। (जौहर शफियाबादी)\nबन गइल जल घटा देखते-देखते। हो गइल का से का देखते -देखते।। नेत आ धर्म मनई के पहचान ह$, होगइल सब कथा देखते- देखते। राम के नाम सुन के दहल जाता दिल, दाढ़ी - टोपी ,जटा देखते - देखते । लाज शर्मो कहीं खोज के देखलीं, बा भइल लापता देखते- देखते । लोग पढ़-लिख के घूसखोर-बैमान बा, आज के बा दशा देखते - देखते । धर्म-मजहब छलावा में का फर्क बा, पूँजीवादी छटा देखते - देखते ।? हम कहत बानी जौहर चलीं देखलीं, साँच में आँच का देखते - देखते ।\nसाँच पर बा आँच,खाली जी हजूरी बा इहाँ । चाहे जइसे होखे परिवर्तन जरूरी बा इहाँ।। (जौहर शफियाबादी)\nजौहर सस्ता जान के , प्रेम कबो मत मोल। तन-मन रखके दाव पर, मोल सके तब बोल।। (जौहर शफियाबादी)\nजौहर दरिया आग के, प्रेम नगर कहलाय। डूब गइल से पार बा, जे पँवरे पछताय।। (जौहर शफियाबादी)\nजौहर पिव के बात कर, जीतल बाजी हार । जे पिव के नैनन बसे, ओकर बेड़ा पार ।। (जौहर शफियाबादी)\nखोजनी काल्ह गाँवन में,शहरन में हम । लोग सगरी मिलल आदमी ना मिलल।। (जौहर शफियाबादी)\nआप चुप-चाप कैसे बैठेंगे, खोटे सिक्के बहुत खनकते हैं । (जौहर शफियाबादी)\nआपन जे पेट काट के,अनकर क्षुधा भरे। उहे सरग उतारे ला, जौहर ज़मीन पर ।।\nजिनकोअपना पता, वह देते हैं, उनकोअपना पता , नहीं होता । (जौहर शफियाबादी)\nउन दिवानों काभी कुछ तो है नक़्शे पा, जो पता पूछ कर ला पता होगये। (जौहर शफियाबादी)\nतोहरा बिना बुझात$बा,चारू दिशा में अब । जिनगी उदास रात के, बासी कबो-कबो।। (जौहर शफियाबादी)\nजिसने की हो कभी शाहबाज़ी,उसको हक़ है करे ईश्क़बाज़ी। एक समंदर है शोलों का जौहर,इश्क़ है ये तमाशा नहीं है ।।\nयह देश हमारा है, तहज़ीब हमारी है। मंदिर भी हमारा है, मस्जिद भी हमारी है।। (जौहर शफियाबादी)\nठमकल-ठमकल सांस बा,थथमल-थथमल प्यार । रउवा बिन बा जिंदगी, एक बासी अखबार ।। कलयुज- सतयुग हर समय, बाओकर जयकार । फेक दिहल जे तूड़ के,नफ़रत के तलवार ।। रवा हंस दीं हंस पड़ी, मन वीणा के तार । हमरो आँसू बन झरी, सावन के रसधार ।। रस्ता बा ऊ पा गइल, भइल ऊहे बा पार । त्याग दिहल जे प्रेम में,आपन सुख संसार ।। डाली -डाली फूल बा, पात-पात सिंगार । मिथ्या का बाजार में, बाटे रूप हज़ार ।। जौहर आँसू पोछ दे, जे अनकर हुशियार । भींग गइल बा लोर से, श्रद्धा के दीवार ।।\nदूध के दूध पानी के पानी करीं, तबहूँ सँच बात झूठन के झूठा लगे। (जौहर शफियाबादी)\nपत्थर के मोल कवनो ना लेबुल घटा सकल, काबा में याद आवेला काशी कबो-कबो। (जौहर शफियाबादी)\nसच्चा सपना कर्म हS, बोले बहसे भोर। तन पुल के एह पार बा,मन पुल क ओहओर।। (जौहर शफियाबादी)\nदुनिया क्या समझ पायेगी अंदाज़े मोहब्बत, आश्क़ि हूँ आँसूओं से वज़ू कर के चला हूँ। (जौहर शफियाबादी)\nसूरज से हंस के काली घटाओं ने कह दिया, गर्मी किसी की सदा रहती है कब यहाँ। (जौहर शफियाबादी)\nमैं ने परखा है, मैं ने ढ़ाला है| आप अपने को ख़ुद सम्हाला है| ज़िंदगी खुशनुमा सी लगती है| दर्द सीने में जब से पाला है || (जौहर शफियाबादी)\nनिसबतों की किरण से है रौशन जहाँ,चाँदभी चाहिये,चाँदनी के लिए।ना सही कुछभी दामन में जौहर मगर,दर्दे दिल चाहिये आदमी के लिए।।\nजब वसूलों की जीत होती है, जिंदगी झूम-झूम जाती है । (जौहर शफियाबादी)\nगाँव-शहर दूनु में बा, सत्ता के जंजाल । दुष्टन के बा चौकड़ी, जाति-धर्म के जाल।। (जौहर शफियाबादी)\nजाने कवना सोग में डूबल बा सारा शहर आज, मयकदा वीरानS बा काली घटा होते हूए। (जौहर शफियाबादी)\nजब-जब बाजे याद के,सारंगी के तार । आँखिन से सावन धरे,तन-मन में कचनार।। सोंचत बानी अब करीं, कवने पर विश्वास । कल-बल छल के लोग बा,का जानी उपकार।। योग-वियोगी रीत के,सरधा पालनहार । मिल-जुल के सब तूड़ दीं,नफरत के दीवार।। अब बाजारू प्रेम के,लागत बा बाजार । सहयोगी स्वारथ बनल,सहभागी धिक्कार।। लैला-मजनू हीर के, कान्हा के श्रृंगार । मानवता में प्रेम के, निर्मल सूत्राधार ।। जौहर निश-दिन साधलीं, परखीं बारंबार । छोर कहाँ बा नेह के, मूल कहाँ बा यार ।।|\nकबले चलतीं हम भला, हरजाई के संग। हमरा चलहीं के रहे, एकलाई के संग ।। धोखा, कपट, कचोट के, कठिन भूलावल बात । चालाकी चल ना सके, भोलाई के संग ।। भादो के घनघोर रूत, बिजुरी, ठनका, रात । विरह-वियेग क वेदना, अँगड़ाई के संग ।। मन-मंदिर में भाव के, दीप जरल अनमोल । घाव हरा सब हो गइल, पुरवाई के संग ।। लड़िकाई के साँच बा, फजिर-फजिर के बात । हमहूँ खेलीं घाम से, अंगनाई के संग ।। जीवन मरण से कठीन, जौहर प्रेम क खेल । रउवो चल के देख लीं, चतुराई के संग ।।\nभोजपुरी भाषा अमर, मीठा-अमृत बोल। साधु-संतो, फकीर के, भाषा ई अनमोल ।। (जौहर शफियाबादी)\nटूटल दिल के तार बा, रूसल बा संगीत। कइसे छेड़ीं रागनी, कइसे गाईं गीत।। (जौहर शफियाबादी)\nबेज़बाँ दर्द की देखो हिम्मत, बनके आँसू भी कुछ तो कहता है ! (जौहर शफियाबादी)\nविश्वास घात हमरा से के ना भला कइल S, ई भाग बा हमार कि फूटल गिलासs बा । (जौहर शफियाबादी)\nजिंदगी हो गई , एक प्यासी नदी। ढूँढती रह गई, ज़िंदगीभर खूशी।। (जौहर शफियाबादी )\nमये हुब्बे नबी है दिल है और आँखें हैं मंज़र है, बला का हुस्ने फितरत है हमारे आबगिने में । (जौहर शफियाबादी)\nपग-पग पर चटकल कली, तन-मन निरखे कंत। मह-मह महकल बा छटा, आइल आज बसंत। (जौहर शफियाबादी )\nतन के दुनिया और बा, मन के दुनिया और । जाँचीं-परखीं देखलीं, करके पल भर गौर।। (जौहर शफियाबादी)\nहमर तहरा से अचके भइल प्यार बा, एह में नाराज भइला के का बात बा । पूछ के कहिया बरिसे ले कारी घटा, एह में नाराज भइला के का बात बा।। (जौहर शफियाबादी)\nजुल्म से टक्कर लेत म, बरिसल जहवाँ आग । होखत बा ओ देश में, अब दरबारी राग।। (जौहर शफियाबादी)\nराजनीत के दाव में, होता नंगा नाच । जुमला बाजी बा बनल , आज समय के साँच । (जौहर शफियाबादी)\nवाणी अमृत नेह के, मीठा जेकर गीत । ऊ जग में धनवान बा, होला ओकर जीत ।। सौ रंगन में जग मिले, भावे भींगे रंग । साजन रंग दे आप में, रखके अपने संग ।। प्रेम पिया के राह हs, सच्चाई हs प्रीत । ऊ जग में............................... ...।। प्रीतम के खोजी करे, जंगल-जंगल जाए । अपना में जे झाँकले, उहे पता पा जाए ।। छेड़ी मन के साज अब, गाई मन के गीत । ऊ जग में.................................... ।। हीरा-मोती खाक जस, धन सच्चा सोहाग । माथा टेकल नेह पर, होला अनहद राग ।। सच्चा प्यार जे पा सकल, पावल मन के मीत । ऊ जग में .....................................।।\nसाधुअन के साधु मिले, चोरन के सब चोर। सब के आपन साथ बा, कोयल, कौआ, मोर ।। (जौहर शफियाबादी)\nदिल के अंदर चोर बा, मुंह पर बा मुस्कान । ओढ़ के चोला संत के, घूमत बा शैतान ।। (जौहर शफियाबादी)\nजो अपना दिल से होता है, वह मरते दम तक होता है ।। (जौहर शफियाबादी)\nमुहब्बत के हंसी लमहों की एक-एक बात रहने दो, विदाई तो जुदाई है मगर सौग़ात रहने दो। (जौहर शफियाबादी)\nबिन वाणी वक्ता बने, आँसू दिन आ रात । गिर-गिर के सच-सच कहे, सारा दिल के बात।। (जौहर शफियाबादी)\nकहो बादलों से ज़रा मुस्कुरायें, ज़मीं आसमाँ की कहानी कहेगी । (जौहर शफियाबादी)\nअब के जिनगी बनल अखबारSआवारा बादल। नेह-नाता बचल ना प्यारS आवारा बादल।। (जौहर शफियाबादी)\nजिसको मैदाने क़यामत कह रहे हैं सब के सब, नाम उसका मुस्तफा बाज़ार हो ना चाहिए । (जौहर शफियाबादी)\nसहज-सरल रस-भाव के, सच्चा-सच्चा बोल। भोजपुरी भाषा पढ़ीं, जग में बा अनमोल।। (जौहर शफियाबादी)\nरहनुमा ख़ुद में पड़ा है क्या कहूँ , राह में कोहरा घना है क्या कहूँ । एक-दो हों तो सुनाऊँ मुश्किलें, सामने पर्वत खड़ा है क्या कहूँ ।। (जौहर शफियाबादी)\nसुंदर सपना जाल बा, ई छलिया संसार । लालच में जग-मग लगे, अँधियारो उजियार ।। (जौहर शफियाबादी)\nजौहर साधीं आप के, जस चंदन आ धूप । बासे बसिया फूल में, ना ख़ुशबू ना रूप ।।\nग़म न कुछ रोज़े-जज़ा का और न इसयाँ का ख़ौफ, फैसला जौहर ने छोड़ा है रसूले पाक पर।\nराजनीति के दाव में, होता नंगा नाच । जुमला बाजी बा बनल, आज समय के साँच।। (जौहर शफियाबादी)\nजौहर खेती प्रेम के, होला सब दिन साँच। रोके से फल ना रुके, साँच न लागे आँच ।। (जौहर शफियाबादी)\nअच्छा-खासा खेल- तमाशा,हमका जानीं। उलटा-सीधा तहरे लिला,हमका जानीं।। (जौहर शफियाबादी)\nकहीं बबूर के पतई कहीं चिनार के पत्ता । धधक रहल बा अब देखीं ना देवदार के पत्ता।। (जौहर शफियाबादी)\nछहकल-छहकल चल पड़ल, जब मन उनकर यार। बदलल-बदलल सब मिलल, अपनन के व्यवहार।। (जौहर शफियाबादी)\nबुंद सेवाती के पड़े, ना अनइस ना बीस । मोती ढाले सीप त$, सर्प बनावे विष$।। (जौहर शफियाबादी)\nजइसे ओस बा फूल प, पल भर क मेहमान । जौहर एह संसार में, तू अपना के जान।। (जौहर शफियाबादी)\nसपना कबो फूलाइल,पतझर बहार होइत। कुछ हमरो प्यार$उपजित,कुछ तहरो प्यार होइत। (जौहर शफियाबादी)\nनिर्धन के फुटपाथ पर, मजगर आवे नीन। संकट बा धनवान पर, जागे सोंचे तीन।। (जौहर शफियाबादी)\nजाति धर्म के नाम पर, माँगत बाटे ओट । अइसन घटिया सोंच से, देश क लागी चोट।। (जौहर शफियाबादी)\nपग-पग पर पसरल इहाँ,असमंजस केचोर।झर-झर सबकर झर रहल,आँखिन भर-भर लोर। ।(जौहर शफियाबादी)\nआलस घाती रोग ह$, ना डाली ना फूल । जे आलस में पर गइल, दर-दर चाटी धूल।। (जौहर शफियाबादी)\nजो चाहे आके देखले, तस्वीरे ज़िंदगी, जौहर मैं आईना हूँ छुपाने से फायदा ।\nजिसको अपना पता वह देते हैं उसको अपना पता नहीं होता ।\nजन्म-जन्म के साधना, अच्छा-खासा रंग । अँखिगर पढ़ लेला सजी, मुखड़ा-मुखड़ा रंग।। (जौहर शफियाबादी)\nभय बाधा बिधना हरे, विधिवत हो हर काम । अल्ला-अल्ला हम जपीं, तू भज सीताराम ।। (जौहर शफियाबादी\nवह जो होगा रोज़े महशर मुझे सब पता है जौहर, ग़मे मुस्तफा सलामत तो लटर-पटर नहीं है ।\nइज़्ज़त से बुलाए जाते हैं,महफिल में सजाए जाते हैं।इन शहरों में सँच कहने वाले,सूली पे चढ़ाए जाते हैं।।\nआज संकट में बाटे सभी आदमी,का कहीं ना कहीं।। जइसे-तइसे कटाता इहाँ जिंदगी,का कहीं ना कहीं।। (जौहर शफियाबादी)\nआपन जे पेट काट के अनकर छुधा भरे, उहे सरग उतारे ला जौहर ज़मीन पर।\nछू लिया है किसी फनकार के हाथों ने इसे, वरना पत्थर भी कोई ताजमहल होता है । (जौहर शफियाबादी)\nरूप कतहीं उधार ना पइबs । शीशा पइब श्रृँगार ना पइबs ।। पेन्हला-ओढ़ला से ना सजबs । राग छुअले उतार ना पइबs ।। भूत भाँवर ह रेत के सागर । कतनो घूमs किनार ना पइब ।। रूप पर रंग पर गिरल छोड़s । टीस उभरी बिसार ना पइबs ।। जोग जिनगी के जान लsजौहर । प्रीत के, यार, पार ना पइबs ।।\nलाजवन्ती कली के बात करीं । का-का उनका गली के बात करीं ।। चाँद -सूरज उगा के देखीं ना । आज कुछ खलबली के बात करीं ।। प्रेम के गावँ में टोला कइसन । कवना-कवना छली के बात करीं ।। साँच जाने -सुने के दिल चाहीं । आज नारी-बली के बात करीं ।। अब ले बाटे भरम के आग जहाँ । धाह में दल-दली के बात करीं ।। ज्योति जौहर जगा के जिनगी के । अबका चाला -चली के बात करीं ।।\nज़िदंगी है मेरी। एक प्यासी नदी। ढूंढती रह गई, मौसमों की खूशी। (जौहर शफिया.)\nन सही कुछभी दामन मेें जौहर मगर, दर्दे दिल चाहिए आदमी केे लिये ।\nअब बा सड़क से संसद तक, सच्चाई लाचार कबिरा । (जौहर शफियाबादी)\nमैंने किया न ज़िक्र कभी बेवफाई का । दामन कभी न छोड़ा मगर पारसाई का ।। (जौहर शफियाबादी)\nसंतोष हम करीले दिलासा के बा लकम । अँजुरी में अपना आँख के मोती बटोर के ।।\nछोड़ीं धरती के आसमान के बात। अब कहाँ बा इहाँ ईमान के बात।। (जौहर शफियाबादी)\nखिल्ली उड़ा रहल बा ऊ हमरा लिलार के । चमकत बा जेकरा माँग में सेंदूर उधार के ।। (जौहर शफियाबादी)\nइतिहास माफ आप को अब कर सकेगा क्या, खुश हो रहे हैं आज जो पत्थर उछाल कर ? (जौहर शफियाबादी)\nकाल्ह के रावण त इहाँ, जर जाला हर साल । आज क रावण के कहाँ, बांका होता बाल ।। (जौहर शफियाबादी)\nछोड़ीं धरती के आसमान के बात। अब कहाँ बा कहीं ईमान के बात।। (जौहर शफियाबादी)\nसारा जग बैरी बनल, जब आइल पहचान। साँच बताईं फूल की, पत्थर हSइंसान ।।\nखुलेआम दिन-रात बिकाता,ई का होता। महंगा-सस्ता बात बिकाता,ई का होता? (जौहर शफियाबादी)\nमनई का मन में रहो, क्षमा-दया के मान । तबहीं ऊ बन पा सकी, एक अच्छा इंसान ।।\nसच्चाई फिंका पड़ल, रजगज करे लबार । गाँव में अपना आज बा, लबरन के बाजार ।। (जौहर शफियाबादी)\nदेश भइल बे खेत बा, जनता कोसे भाग। मीडिया के बा नाम प, बस दरबारी राग ।। (जौहर शफियाबादी)\nजबले बाटे रंग जमे, एक दिन होई उघार । कौआ बा बगुला बनल, लेके पंख उधार ।। (जौहर शफियाबादी)\nजीवन का श्रृंगार बताओ।अब भी कुछ उपचार बताओ।मानवता भी चीज़ बड़ी है, खुलकर मेरे यार बताओ\nयह देश हमारा है, तहज़ीब हमारी है। मंदिर भी हमारा है, मस्जिद भी हमारी है।।\nपत्ता-पत्ता सोग में, डाल-डाल हलकान। छीनत बा पापी कवन, बगिया के मुस्कान ।। (जौहर शफियाबादी)\nदेश प्रेम के रूप बस, जनता से हो प्यार । धर्म-वर्ग के नाम ना, एक जस हो व्यवहार ।। (जौहर शफियाबादी)\nपत्त-पत्ता सोग में, डाल-डाल हलकान। छीनत बा पापी कवन, बगिया के मुस्कान ।। (जौहर शफियाबादी)\nमेरे माहौल का हर रसमे दिल बेदार हो जाए। एनायतआप की गरअहमदे मुख़्तार हो जाए।। जहाँने रंगोबू की मुझको कुछ हाजत नहीं लेकिन, मुहब्बत आप की मेरे गले का हार हो जाए ।।\nतुमने पर्वत कब देखा है। तुमहीं बोलो जब देखा है। उतना उँचा तुम जाओगे? कहते हो की सब देखा है ।। (जौहर शफियाबादी)\nमजदूरन के खून-पसेना, बनके फल आ फूल झरेला ।\nसबका खुदा ईश्वर एक है। वह सामान रूप से बिना जाति-धर्म-वर्ग देखे सब पर कृपा करता है।\nतोता मिर्ची खाई के, बोले मीठी बोल । मनई मीठा खाए पर, बोले जस विष घोल तोता मिर्ची खाई के, बोले मीठी बोल । मनई मीठा खाए पर, बोले जस विष घोल तोता मिर्ची खाई के, बोले मीठी बोल । मनई मीठा खाए पर, बोले जस विष घोल तोता मिर्ची खाई के, बोले मीठी बोल । मनई मीठा खाए पर, बोले जस विष घोल


ट्रेन हादसा – टटका खबर\nहावड़ा-भोपाल एक्सप्रेस से बोलेरो टकराइल आ तेरह जने के मौत\nसोमार रात करीब दस बजे हावड़ा से भोपाल जात एक्सप्रेस गाड़ी झारखंड के बरकाकाना जंक्शन का लगे भुरकुंडा टीसन से करीब पचास मीटर दूर एगो बेफाटक क्रासिंग पर एगो बोलेरो के धक्का मारत ओकरा के करीब एक किलोमीटर ले घसीट ले गइल. एह दौरान ओह पर सवार तेरह लोग के मौत हो गइल. बोलेरो रेलगाड़ी


टटका खबर, सोमार, २६ अप्रैल – Anjoria\nटटका खबर, सोमार, २६ अप्रैल\nअप्रैल 26, 2010 news in bhojpuri, टटका खबर\nफोन टेपिंग का मुद्दा पर संसद में हंगामा\nफोन टेपिंग का मुद्दा पर आज संसद के दुनु सदन में विपक्ष का साथे सरकार के समर्थन दे रहल बसपा आ राजदो के सांसद जम के हंगामा कइलें. ओह लोग के कहनाम रहे कि मामिला गंभीर बा आ प्रधानमंत्री खुदे आ के आपन बयान देस. सरकार के कहनाम रहे कि दुपहर बाद गृहमंत्री बयान दीहन. बाकिर विरोध करे वाला लोग प्रधानमंत्री से जवाब चाहत बा. मजबूरन दुनु सदन के बारह बजे ले स्थगित कर देबे के पड़ल. बाद में जब लोकसभा फेर से बइठल त हो हल्ला का बीचे में गृहमंत्री कहलें कि आरोप झूठ बा आ फोन टेप करे के कवनो सुबूत नइखे.\nअमर सिंह का साथे चलत चार गो गाड़ी के चालान\nअमर सिंह के साथे चलत चार गो वाहन के काल्हु चालान कर दिहल गइल काहे कि ऊ चारो वाहन बनारस के आईजी जोन राजेन्द्र पाल सिंह का गाड़ी से आगे निकले का कोशिश में रांग साइड से आ गइलें. ओह घरी रेलवे क्रासिंग बन्द रहे आ जाम लागल रहे. जौनपुर के पुलिस अधीक्षक कहलें कि चारो गाड़ी यातायात नियम के उल्लंघन में चालान कइल गइल.\nतोगड़िया फेर आग उगिललन\nविश्व हिन्दू परिषद के महासचिव डा॰प्रवीण तोगड़िया काल्हु मेरठ में एगो सभा में कहलें कि जबले हिन्दू बेरोजगारन के रोजगार नइखे मिल जात तबले ऊ मुस्लिम आरक्षण ना होखे दीहें. तोगड़िया एहू बात पर नाराजगी जतवलन कि कुछ हिन्दू मालिक अपना किहाँ मुस्लिमन के नौकरी देबे लें जबकि बहुते हिन्दू बेरोजगार घूमत बाड़े. कहलन कि आपसी भेदभाव का चलते हिन्दू समाज विभाजित बा जवना के फायदा केन्द्र सरकार उठा रहल बिया.\nकांग्रेस पिछड़ा विरोधी हियऽ, कहलें मुलायम\nसपा नेता मुलायम सिंह यादव काल्हु पिछड़ा वर्ग संघ के आयोजित लखनऊ सभा में बोलत कांग्रेस के पिछड़ा विरोधी बतवलन. कहलन कि कांग्रेस हमेशा पिछड़ा नेता के बेइमान साबित करे में लागल रहेले. कहलें कि अगर मुसलमान आ पिछड़ा वर्ग एक जुट हो जाव त कांग्रेस के खतम कइल जा सकेला आ पिछड़ा अउर अल्पसंख्यक समाज के विकास खातिर इ जरुरी बा.\nदू दिन के नक्सली बन्द का चलते कई ट्रेन रद्द\nनक्सली दू दिन के बिहार झारखण्ड बन्द के एलान कइले बाड़े सन जवना चलते कई गो ट्रेन रद्द कर दिहल गइल बा आ रात में चलेवाली गाड़ियन के गति धीमा करे के फैसला लिहल गइल बा. एहमें राजधानियो एक्सप्रेस के गति कम कर दिहल जाई.\nबिना मुकदमा फाँसी चढ़ा दिहल गइल\nअपना पर खतरा आवत देख भारत के क्रिकेट बोर्ड अतना परेशान हो गइल बा कि ऊ नइखे चाहत कि साँच सामने आवे. ललित मोदी के बिना सुनले उनका के बर्खास्त कर दिहल गइल आ बड़ौदा क्रिकेट एसोसिएशन के प्रमुख चिरायु अमीन के आईपीएल कमिश्नर बना दिहल गइल बा. बोर्ड अध्यक्ष शशांक मनोहर के कहनाम बा कि आईपीएल विवाद के सही जाँच खातिर जरुरी रहे कि ललित मोदी के हटा दिहल जाव.\nरसड़ा में बैंक मैनेजर का खिलाफ गेट पर ताला\nसेन्ट्रल बैंक के रसड़ा शाखा के मैनेजर का मनमानी का खिलाफ स्वंय सहायता समूह के औरत आजु प्रदर्शन कर कर गेट पर ताला लगा दिहले बाड़ी.\nशोएब मलिक मीडिया से मंगले साढ़े तीन करोड़\nरिसेप्शन आ वलीमा के कवरेज करे के अधिकार देबे खातिर शोएब मिलक मीडिया से साढ़े तीन करोड़ रुपिया के माँग कइले बाकिर कवनो चैनल देबे के तइयार ना भइल त पत्रकारन के बाहर निकलवा दिहलें. ओकरा बाद शोएब आ सानिया मिर्जा सियालकोट चल गइल लोग.\nतेरह गो जोड़ा के सामूहिक विवाह\nकाल्हु छपरा का एकता भवन में सर्व धर्म सामूहिक विवाह के आयोजन ग्लोबल ग्रुप छपरा का तत्वाधान मे भइल जवना में तेरह गो जोड़ा के शादी संपन्न करावल गइल. एह मौका पर मौजूद सिवान के सांसद ओमप्रकाश यादव, सारण जिला परिषद के अध्यक्षा सोमा यादव वगैरह लोद शादी विवाह के फिजूल खर्ची रोके खातिर एह तरह के आयोजन करावे पर जोर दिहल.\nआईपीएल फाइनल चेन्नई जीतलसि\nसचिन के अरमान पूरा ना हो पावल आ काल्हु चेन्नई सुपर किंग्स मुंबई इण्डियंस के हरा के फाइनल जीत लिहलसि. सचिन तेंदुलकर के आईपीएल थ्री में सबसे बेसी रन बनावे का चलते आरेंज कैप इ प्रज्ञान ओझा के सबसे बेसी विकेट लेबे का चलते पर्पल कैप मिलल. पहिला बेर अइसन भइल बा कि दुनु कप कवनो भारतीये का मूड़ी पर चढ़ल.


पूस में कउड़ा मने आगि में अमरित - Ballia News in Hindi, Latest-Breaking News on Crime, Politics & more - बलिया LIVE\nपूस में कउड़ा मने आगि में अमरित\nचइत के जाड़ दुलरुआ होला, गाल से गाल सटावेला\nअइसे त हमार गाँव आशा पड़री में आपन दुवारे -दुवारे लोग कउड़ा जरावे सुरू क देत रहे अगहने से. अगहन से भोर में जड़हे लागत रहे आदमी; बलुक साँच कहीं त कातिक के अँजोरिया के खस्ठी -सतमी तिथि ले मने छठी मइया के पूजा के दिन ले जाड़ बुझाए लागत रहे. हमनी के बचपन में साँझि आ फेरु अगिला दिन भोर में छठि मइया के घाटे माई आ ईया के साथ जात रहीं जा त सुइटर पहिने के परत रहे भा गाँती बान्हे के परे. किछु लोग त छठि के घाटे अगिला दिन उगत सुरुज महराज के अरघ देबे के पहिलहीं भोरहरिए पुअरा आ सूखल पतई से कउड़ा जरावे लागत रहे. कउड़ा ओही दिन से ज़रूरत बन जात रहे. ह त, ‘अगहन आ हाड़ी में अदहन’. अगहन से दिन बहुत छोट होखे लागत रहे. अइसे त भादो में परेवाला परब बहुरा से दिन लहुरा होखे लागेला. जे बा से कि अगहने से कउड़ा जरे लागत रहे गाँव में. ई क्रम चलत रहे माघ पंचमी आ खींचखाच के फगुआ ले. रामउदार तिवारी के दुवार प त कउड़ा जरे चइत ले. ऊ कहसु कि चइत के जाड़ दुलरुआ होला. गाल से गाल सटावेला.\nचंद्रेश्वर की अन्य टिपप्णियों के लिए यहां क्लिक या टैप करें\nभादो में त जेवन कीच-काँच आ बिछलहर होला कि ….\nगाँव में कउड़ा के जगह बहुते बिसेख होत रहे आ ऊ कउड़ राम उदार तिवारी के होखे त बतिए किछु अवरू हो जात रहे. उन्हुकर दुवार एक त एगो छोटहन फ़ील्ड से कम ना रहे. ओह में आगे गाइ -गोरू आ माल-मवेसी के खियावे खातिर चरन बनल रहे आ दू गो पुरान कटहर के फेड़ रहन स. हर साल ओह कटहर के लेण्हा लोग रहता चलत चोरा लेत रहे. रामउदार तिवारी के घर के बगल से जेवन गली गाँव से बहरी सड़क प जात रहे, लोग ओह प ना चल के इन्हिकर दुवार ध के जात रहे आ एही मोका के फ़ायदा उठा के, नज़र बचा के लेण्हा तूर लेत रहे. एह बात से दिक्कत महसूस क के उन्हुकर जेठ बेटा गुलज़ार तिवारी (हरि नारायण तिवारी) जब दुवार घेरवावे लगलन त इन्हिकर छोट भाई भोजपुरी के लोककवि सुराज तिवारी गाना लिखले रहन कि –” चालू हटे राह भइया, एह प खूँटा जनि गाड़. बिगड़ल बा पहिले से जेवन, अबो बना ल.” लोककवि के पुरअसर आ मरम के तीर लेखा भेदेवाली पुकार के अनसुना क दिहल गइल. एहिजा हिन्दी के कबी मुकुतीबोध (गजानन माधव मुक्तिबोध) के कबिता के एगो लाइन मन पर रहल बा — “मुझे पुकारती हुई पुकार खो गई कहीं! ” इन्हिकर बड़का भइया बहिरी कछा घललन. आजु गाँव से बाहर सड़क प ओह गली से जाए में बहुते सकेत होला. मोटरसाइकिल आ साइकिल कठिनाइए से निकल पावेली स. बरसात आ भादो में त जेवन कीच-काँच आ बिछलहर होला कि कतने लोग जे सम्हरि के ना चले ऊ एह गलिया में भद -भद फेंका जाला. एही गली के अगिला मोड़ प हमार बाबूजी गिरल रहन आ कमर के चोट से बइठका हो गइलन.\nई कउड़ा जेनरल नॉलेज़ बढ़ावे खातिर कोचिंग सेंटर के काम करत रहे\nराम उदार तिवारी के जेठ बेटा गुलज़ार तिवारी गाँव के डाकघर के डाक मुंसियो रहलन. ह त बात कउड़ा के चलत रहे. उन्हुका दुवार प कउड़ा तापे खातिर ढेर लोग जुटत रहे. ऊ कउड़ा एक तरह से बतकूचन आ गाँव भर के राजनीति के अड्डो रहे. कबो -कबो एह कउड़ा प अनमुनाहे दखिन भा बिचलो टोला के लोग चल आवत रहे, दिसा-फराकत के बाद. एहिजा एक से एक बतकही आ बहस के छिड़ल देखले बानी जा भा ओकर गवाह बानी जा हमनी के. ई कउड़ा जेनरल नॉलेज़ बढ़ावे खातिर कोचिंग सेंटर भा इसकूलो के काम करत रहे. एहिजे हम ढेर मुहावरा आ लोकोक्तियन के सुनले रहीं, जेवन हमार आजु अनुभव कोष के कबो ना नष्ट होखे वाला थाती भा पूँजी बा. एहिजा केहू कबो रेडियो ले के आ जात रहे त भोर के न्यूज़ सुने के मिल जात रहे. एहिजा बात चले इंदिरा गांधी के आ पहुँच जात रहे हिटलर प. सन् चौउहत्तर के बात होई जब जेपी आंदोलन चलत रहे आ इंदिरा गांधी इमरजेंसी थोपले रही देस प. हम ओह कउड़ा प सुनले रहीं कि इंदिरा गांधी के दमन से ढेर बिपच्छ के नेता भूमिगत (अंडर ग्रांउड) हो गइल बा. ओह में कर्पूरी ठाकुर के संगे रामानंद तिवारी के नाव सुने के मिले त जार्ज फरनांडिसो के. लालू आ नीतीश ओह घरी नवहा समाजबादी रहे लोग. संपूरन किरांती के सिपाही. ई लोग कहाँ से चल के कहाँ पहुँच गइल! ओहिजे उन्हुकर डाइनामाइट कांड प बतकही सुनले रहीं. ओहिजे भोला तिवारी राष्ट्रकबी दिनकर जी आ मैथिली शरण गुप्त के क क गो कबिता सुनावसु मुहखरिए. उन्हुकर याददाश्त गजबे रहे. हम पहिला हाली उन्हुके सिरीमुख से सुनले रहीं कि ‘समय के रथ का घर्रघर्र नाद सुनो. सिंहासन ख़ाली करो कि जनता आती है.’ ऊ दिनकर के ‘रश्मिरथी’ ,’परशुराम की प्रतीक्षा’आ गुप्त जी के ‘पंचवटी’,’भारत -भारती’ ,’यशोधरा ‘ ,’जयद्रथ वध’ के क क गो अंस ज़ुबानी सुनावसु त हमरा रोमांच महसूस होत रहे. अबे हाले में किछु साल पहिले ऊ सरगबासी हो गइलन. ऊ हमरा बाबूजी के बचपन के संघतियाँ रहलन. ऊ बखत से पहिले चलि बसलन, कैंसर हो गइल रहे. भोला तिवारी आपन परिवार में सबसे बड़ भाई रहलन. ऊ मैटरिक पास क के मेरिट प पोस्ट ऑफिस में नोकरी पा गइल रहन. अगर उन्हुका आगे पढ़े के मोका मिलल रहीत त हिन्दी के प्रोफेसर बन सकत रहन!\nई गाइ ना ह देबी ह, दूनो बेरा पूजाले\nकउड़ा हमनी के अड्डा रहे, पाठशाला रहे. ओहिजा कबो बइठे के जगह ना मिले त हमनी के ठाढ़ रहत रहीं जा. किछु फरके से कउड़ा के आँच से दना जात रहीं जा. कउड़ा त हमनी के तिलवा आ मेंथी खात पहुँचत रहीं जा. पहिले बीतत अगहन आ सुरू पूस में तिलवा आ मेंथी बन्हाए लागत रहे. ई सब जाड़ा के बेंजन रहे, भोजपुरिया समाज के. सुराज तिवारी केतने कबिता लिखले रहलन जनेरा के खेत के मचान प आ ओकरा के सुनवले रहलन कउड़ा त. ऊ अपना बाबूजी के हटते कबिता सुनावसु –” ई गाइ ना ह देबी ह, दूनो बेरा पूजाले.” ‘पूजाले’ एहिजा बाच्यार्थ में ना व्यंग्यार्थ में परयोग भइल रहे. ‘पूजाले’ माने पीटाले. ई कबिता ऊ आपन एगो गाइ प लिखले रहन जेवन कमज़ोर आ बूढ़ रहे ; अनेरिया छोड़े जोग ; बाक़ी बिसूखला के बादो जब गाभिन ना होत रहे तबो दुवार से भगावल ना जात रहे. पहिले हमरा गाँव में सात -आठ बियान के बाद जेवन गाइ बूढ़ आ कमज़ोर हो जात रही स ओकरो के लोग खूँटा प बान्ह के खियावत-पियावत रहे. केहू -केहू खूँटा प से खोल देत रहे त ओकरा के अनेरिया कहल जात रहे. जे अनेरिया छोड़त रहे ओकर बहुते निंदा होत रहे समाज में. हमरा गाँव में क क बेर कउड़ा के लगे बड़ -बड़ मामला के निपटारा होखे पंचायत से. ई सब देखले -सुनले बानी जा. किछु लोग हमनी के कउड़ा किहे से भगावे के होखे त हमनी से ओनइस के पहाड़ा आ अँग्रेज़ी के सबदन के मीनिंग पूछे लागत रहे.\nजे ई सब पूछे ओकरा के पीठ पीछे बहुते बाउर आ जबुन गारी दियात रहे.\nऊ साँच पूछल जाय त कउड़ा आ आगि के रसिया रहलन\nरामउदार तिवारी के कउड़ा लगावे के तरीका बहुते उमदा रहे. ऊ जाड़ा के दुपहरिया में आम के बगइचा में से सूखल पतई आ किछु लकड़ी ले आवसु, साथ में भेड़िन के लेंड़ी. पूस के कँपकँपी वाला जाड़ में गाँव के गड़ेरिया लोग आपन भेड़िन के केवनो खलिहर आ पलिहर खेत में आसमान के नीचे ना, आम आ महुआ के घन बगइचा में हिरावत रहे. गाँव में एक घर गड़ेरिया परिवार रहे जेवन अब कहीं बाहर जा के बस गइल बा. ओह लोग से लेंड़ी मिल जात रहे. ऊ कउड़ा जरावसु साँझ में आ ऊ जरे भोर में दिन चढ़ला तक. कउड़ा के रोज़ -रोज़ जेवन राख होखे ओकरा से ऊ आपन दुवार के आगे के गड़हा भरत रहन. राम उदार तिवारी के ज़रूरत रहे कउड़ा त मनसायन के एगो बड़हन अड्डो रहे. ऊ कउड़ा के बिना जाड़ काटे के ना सोच सकत रहन. उन्हुका के अगर ‘नौ मन रूई के रजाई ‘ बनवा के दे द तबो, ऊ ओह में जाड़ ना काट सकत रहलन. ऊ साँच पूछल जाय त कउड़ा आ आगि के रसिया रहलन. ऊ कउड़ा के पास एतना बइठसु कि उन्हुका दूनो गोड़ के ठेहुना के नीचे के आगे के बार जरि जात रहन स. चेहरा साँवर से करिया हो जात रहे. ऊ ‘संसकिरत’ के कबीर लेखा ‘कूप जल’ समझि के भले ना पढ़ले होखसु; बाक़ी ई जानत रहलन कि आगि जाड़ में अमरित से इचिको कम ना होखे –“अमृतं शिशिरे वह्नि.” एह से अमरित मान के कउड़ा के संगत ना छोड़त रहलन.\n(महर्षि विश्वामित्र की तपोभूमि और लिट्टी -चोखा के लिए मशहूर पंचकोसवा की धरती बक्सर के मूल निवासी हैं लेखक, संप्रति यूपी के बलरामपुर में एमएलकेपीजी कॉलेज में हिंदी विभागाध्यक्ष / एसोसिएट प्रोफेसर हैं और लखनऊ में रहते हैं, प्रस्तुत टिप्पणी उनके फेसबुक कोठार से साभार).\nवैसे भी यह देश आज भी जुगाड़ से ही चलता है… बाकी तो जो है हईए है…


टटका खबर, शनिचर,7अप्रेल 2012 – टटका खबर\nटटका खबर, शनिचर,7अप्रेल 2012\nगहना पर एक फीसदी का दर से लगावल उत्पाद कर का खिलाफ इकईस दिन से होखत सराफा हड़ताल काल्हु शुक का दिने प्रणव मुखर्जी आ सराफा व्यापारियन का बीच भइल बातचीत का बाद एगारह मई तक ले टार दिहल गइल. अगर लोकसभा में ई कर वापिस ना लिहल गइल त दुबारा हड़ताल पर चल जइहें सराफा व्यवसायी.\nपाकिस्तान के राष्ट्रपति काल्हु अतवार का दिने जियारत करे अजमेर शरीफ अइहें. वइसे त ई उनुकर निजी यात्रा हवे बाकिर एहिजा उनुकर बातचीत मनमोहन सिंह से होखी. एह बातचीत में कवनो सहायक मौजूद ना रहीहें आ दुनु नेता अपना मन के बात साफ बतिया सकीहें. आसिफ जरदारी का साथे उनुकर बेटा बिलावल हालांकि एह बीच मौजूद रहीहें. हो सकेला कि एनियो का तरफ से राहुल गाँधी के शामिल कर लिहल जाव.\nहाल के विधानसभा चुनाव में उत्तर प्रदेश में मनमुआफिक सीट ना मिलला से नाराज राहुल गाँधी संकेत दिहले कि राज्य के कांग्रेस कमिटी भंग कर दिहल जाई आ जिम्मेदार मंत्रियनो के पद से हटा दिहल जाई. काल्हु के बइठक में दिग्गी राजा शामिल ना रहलें बाकिर हारल कांग्रेसियन का निशाना पर उहो बाड़न.\nसर्व शिक्षा अभियान में स्कूली विद्यार्थियन का फोकट में बाँटे खातिर आइल किताब के मिर्जापुर में सीधे कबाड़ी किहाँ चहुंपा दिहल गइल. पुलिस किताबन के जब्त कर के बेसिक शिक्षा अधिकारी के भेज दिहलसि.\nपिछला तीन दिन से बलिया जिला के लोग बिजली खातिर दिन भर तड़पत रह जाति बा. एह चलते कई जगहा पिये के पानी के किल्लत हो गइल बा. बतावल जा ता कि कसारा पावर हाउस के ओवर हालिंग चलत बा जवना चलते अबही कुछ दिन ई समस्या अउरी रही.\nरसड़ा में बस्ती का लगे शराब के दुकान खुलला से परेशान बस्ती वाले विरोध कइलन त कोतवाल जा के समुझा बुझा के प्रदर्शन खतम करवले. अब लोग एसडीएम रसड़ा से मिल के आपन विरोध दर्ज करवइहें जिनका संस्तुति पर ओह दुकान के लाइसेंस मिलल बा.\nबलिया में नन जेडए जमीन बिना उनुका से पूछले बैनामा करे करावे वाला लोग पर मिड्ढी आ बिशुनीपुर के जमींदार भैया अजीत सिंह आठ जने पर केस दर्ज करवलन.\nबनारस के चेतगंज में एगो मकान में चलत चकला पर छापा पड़ल जवना में एगो लड़िकी पकड़ाइल आ बाकी पाँच गो लड़की आ मकान मालिक फरार हो गइले.\nइलाहाबाद के बालगृह में तीन गो अनाथ बच्चियन का साथे कुकर्म करे वाला चपरासी के पुलिस गिरफ्तार कर लिहलसि. संविदा पर तैनात ई चपरासी विद्याकांत ओझा सिवान के रहे वाला हवे.\nउत्तर प्रदेश के स्थानीय निकाय चुनाव के अधिसूचना जारी होखे के समय आ गइल बाकिर अबही राज्य निर्वाचन आयुक्त के पद खाली पड़ल बा आ अगिला आयुक्त के नाम तय नइखे कर पावत राज्य सरकार. पिछला आयुक्त राजेन्द्र भौनवाल ६५ साल के हो गइला का बाद चार अप्रेल के रिटायर हो गइलन बाकिर सरकार दोसरका के नाम तय ना कर पवलसि.\nसरकार से वाममोर्चा के हटावे में सफल भइला का बाद अब पश्चिम बंगाल के मुख्यमंत्री स्कूली किताबन से मार्क्स आ लेनिन से जुड़ल सगरी पाठ हटवा दिहली. सरकार के एह फैसला से सगरी वामपंथी नाराज बाड़े.\nआ नाराज बाड़े गुजरात के कांग्रेसी भाजपा के एगो विज्ञापन से जवना में नरेन्द्र मोदी के भगवान कृष्ण का तरह देखावल गइल बा. भाजपा के कहना बा कि विज्ञापन पार्टी नइखे दिहले एहसे ऊ एकरा पर कुछ ना कही. विज्ञापन अमरेली जिलाध्यक्ष भरत कामदार दिहले बाड़े जिनका के ओहमें अर्जुन का तरह देखावल गइल बा.\nसूभाष घई के कहना बा कि उनुका लागत बा कि महाराष्ट्र सरकार उनुका से धोखा कइलसि. घई एह बात से नाराज बाड़े कि सरकार का तरफ से औने पौने दाम पर मिलल बीस एकड़ जमीन अब कई साल बाद लवटा देबे के पड़ी काहे कि सु्प्रीमो कोर्ट हाई कोर्ट के आदेश के सही ठहरा दिहलसि.\nपचास पचास लाख रुपिया हर स्कूल खातिर लगा के अब कवनो कंपनी जतना चाहे मॉडल स्कूल खोल सकेले. देश में अइसन २५०० मॉडल स्कूल खुले वाला बा आ मानव संसाधन विभाग अब कंपनियन के स्कूल खोले के अनुमति दे दिहलसि. एह मॉडल स्कूलन के आधा सीट पर सरकार का तरफ से बिना कवनो फीस दिहले विद्यार्थी पढ़ीहें आ सगरी खर्चा बाकी अधवा विद्यार्थियन से कंपनी वसूल के आपन मुनाफा कमा सकी. शिक्षा के खुला निजी करण का राह पर चलत सरकारी नीति का तहत कुछ दिन पहिले मेडिकल कॉलेज भा प्रोफेशनल कॉलेज खोले के अनुमति पहिलही कंपनियन के दिहल जा चुकल बा.\nहाउसफुल टू का बारे में समीक्षकन के राय बा कि ढेर दिन बाद अइसन कामेडी आइल बा जवना के देखे खातिर रउरा आपन दिमाग बहरी छोड़ के जाईं त भरपूर आनन्द ले सकीलें.\nएजेंट विनोद पहिला हफ्ता में सैंतीसे करोड़ रुपिया बटोर पवलसि जवन एतना महँग बनल फिलिम खातिर बहुते मामूली कहल जाई. समीक्षकन का राय में सैफ अली खान के प्रशंसक हाई सोसाइटी में बाड़े जे कुछ कमाई त करवा सकेले बाकिर फिलिम के सुपर हिट ना बनवा सकसु.\nनक्सलियन का सोझा नव गइला का बादो नक्सली ना मनले आ सताइस गो में सात गो अउरी कैदियन के रिहा करे के कहले.\nभारतीय जनता पार्टी आपन बत्तीसवाँ स्थापना दिवस मनवलसि. बत्तीस साल पहिले जनता पार्टी से निकल के भाजपा बनल रहुवे जब कुछ लोग जनसंघियन के एह चलते विरोध कइले कि ऊ दोहरी निष्ठा राखेले आ संघ से आपन संबंध नइखन तूड़त.\nभारत आ अमरीका आजु से मिल के आपन नौसैनिक अभ्यास मालाबार बंगाल का खाड़ी में करत बाड़े. ई अभ्यास दस दिन ले चली.\nदू दिन का छूट्टी का बाद आजु खुलल बैंकन में भर दिन काम काज होखे के एलान बैंक कइले बाड़े.\nमाली द्वीप समूह विद्रोही नेता नागरिक सरकार के सत्ता सँउपे पर सहमत हो गइल बाड़े. एकर घोषणा ओहिजा टेलीविजन पर कर दिहल गइल.\nआईपीएल क्रिकेट टूर्नामेंट शुक के रात जयपुर में भइल बीसबीसा मैच में राजस्थान रॉयल्स किंग्स इलेवन पंजाब के ३१ रन से हरा दिहलसि. मुम्बई में खेलल दुसरका बीसबीसा में पुणे वॉरियर्स मुम्बई इंडियन्स के २९ रन से हरा दिहले.


Litti Chokha party for Bhojpuri voters in West Bengal Bhojpuri Spl: बंगाल में भोजपुरिया वोटरन खातिर लिट्टी चोखा क भोज – News18 Hindi\nBhojpuri Spl: बंगाल में भोजपुरिया वोटरन खातिर लिट्टी चोखा क भोज\nगैर बंगाली वोटरन में बिहार अउर पूर्वांचल क भोजपुरिया समाज के भी रिझावे क ओकर परयास चल रहल ह. एही के चलिते कलकत्ता अउर ओकर आसे पासे बसल बिहारी अउर पूर्वांचली लोगन खातिर ममता दीदी क पार्टी की ओर से भोजपुरियन क प्रिय भोजन लिट्टी चोखा क भोज क आयोजन जगहे जगहे कइल जा रहल ह उहो कई दौर में.\nLast Updated : March 17, 2021, 14:35 IST\nकौअनो भी चुनाव में वोटरन के अपनी ओर टाने खातिर राजनीतिक दल कौअनो परयास उठाए ना रखे लं. ए बार क बंगाल चुनाव में भी इहे परयास होत ह. बंगाल क बिहारी अउर पूर्वांचली उहो भोजपुरिया वोटरन के अपना ओर करे खातिर तृणमूल कांग्रेस अउर भाजपा के बीचे खूबे रस्साकसी चलत ह. एक ओर जहवां भाजपा जय श्रीराम के सहारे बंगाली गैर बंगाली हिंदू वोटन के अपना ओर करे में लगल ह उहवां तृणमूल कांग्रेस आपन दस साल क काम अउर बंगाल आपन लइकी क चाहत ह क नारा लगा के इ चुनाव के बंगाली बनाम बाहरी बनावे में लगल ह. साथे गैर बंगाली वोटरन में बिहार अउर पूर्वांचल क भोजपुरिया समाज के भी रिझावे क ओकर परयास चल रहल ह. एही के चलिते कलकत्ता अउर ओकर आसे पासे बसल बिहारी अउर पूर्वांचली लोगन खातिर ममता दीदी क पार्टी की ओर से भोजपुरियन क प्रिय भोजन लिट्टी चोखा क भोज क आयोजन जगहे जगहे कइल जा रहल ह उहो कई दौर में.\nलिट्टी चोखा क इ तरह क भोज चुनाव घोषणा होला क पहिले से ही शुरू हो गइल रहे अउर अब चुनाव परचार में भी इ चालू ह. इ सब परयास के पीछे इ मानल जा रहल ह कि ममता दीदी 2019 क लोकसभा चुनाव में बिहारी पूर्वांचली बहुल इलाका क सीट हुगली अउर बैरकपुर भाजपा के हाथे गंवाउला के बाद से ही इ बात के लेके परेशान रहली कि इ इलाका क बिहारी पूर्वांचली समेत गैर बंगाली वोटरन के दोबारा अपना साथे कइसे जोड़ल जाओ. एही के चलिते चुनाव क घोषणा होबे से पहिले से ही कलकत्ता अउर ओकर आसे पासे बसल भोजपुरिया लोगन के बीचे लिट्टी चोखा क भोज करावल गइल. वइसे त बंगाल क 10 फीसदी गैर बंगाली लोगन में बिहारी पूर्वांचली लोगन के अलावे मारवाड़ी, पंजाबी, ओड़िया, गुजराती, सिंधी अउर नेपाली समाज क लोग भी आवे लं. लेकिन एमे सबिका ले अधिक संख्या बिहारी अउर पूर्वांचली समाज क ही ह. एकरा बाद नंबर मारवाड़ी समाज क ह.\nआर्थिक रूप से संपन्न बंगाल क मारवाड़ी समाज राम मंदिर क आंदोलन के बादे से भाजपा क वोट बैंक बन गइल ह. एसे पहिले मारवाड़ी समाज के शुरूए से कांग्रेस के वोट करत रहे. 1998 में कांग्रेस टूट के तृणमूल कांग्रेस बनिला के बाद वामपंथी सरकार के हरावे खातिर इ समाज तृणमूल के साथे भी आइल लेकिन भाजपा के मजबूत भइला के बाद से अब इ फेरो भाजपा के पाले में चल गइल ह. शायद इहे वजह ह कि ममता दीदी क ध्यान मारवाड़ी वोटरन क बदिला गरीब गुरबा आ मध्यमवर्गी बिहारी पूर्वांचली वोटरन के रिझावे पर ह. इ समाज के वोटरन के अपना ओर टाने खातिर बैरकपुर हुगली क कल कारखाना वाला इलाकन क दिवालन पर तृणमूल की ओर से हिंदी के साथे भोजपूरी में भी चुनावी नारा लिखवाल जात ह. भोजपुरी में दिवालन पर चुनावी नारा लिखवाए क शुरुआत कांग्रेस क जमाने में ही हो गइल रहे. बाद में तृणमूल कांग्रेस भी भोजपूरी चुनावी नारा वाला परचार में कूद पड़ल अउर इ चुनाव में त अउरो बढ़ चढ़ि के भोजपुरी नारा लिखावल जात ह.\nबिहार पूर्वांचल के वोटरन खातिर बिहारी नेतन क भी चुनाव परचार में कूदावे क परयास तृणमूल कांग्रेस की ओर से चल रहल ह. राजद नेता तेजस्वी यादव त ममता दीदी से मिली के आपन दल क समर्थन देबे क घोषणा कइये चुकल हउअन. हाले में एगो अउरो बिहारी नेता यशवंत सिन्हा भी तृणमूल कांग्रेस में भरती हो गइलें. उ त 2019 क लोकसभा चुनाव में भी तृणमूल कांग्रेस क परचार कइले रहलें. जाहिर ह कि तृणमूल की ओर से बिहारी वोट बटोरे खातिर उनके ए बार अउर परचार क जिमवारी देहल जाई. एकरा अलावे तेजस्वी यादव के भी परचार में उतारे क तैयारी चल रहल ह. जऔन चरण में बिहारी पूर्वांचली वोटरन के इलाके में मतदान होई ओही चरण में उनकर परचार क कार्यक्रम तय कइल जाई.\nइ महिना क अंत में फगुआ माने होली क परब पड़त ह. होली क आगा पाछा देस भर में होली मिलन क कार्यक्रम होला. बंगाल में भी होला जेके कई सामाजिक संगठन आयोजित करेला. चुनावी मौसम में एके राजनीतिक दलन की ओर से भी करावल जाला. बंगाल में भी एकर तैयारी चल रहल ह. होली से हफ्ता भर पहिले अउर होली के हफ्ता भर बाद तक राजनीतिक होली मिलन क कार्यक्रम आयोजित कइल जाई. इ सब गैर बंगाली वोटरन क रिझावे खातिर होई चाहे उ मारवाड़ी होखे आ चाहे बिहारी अउर पूर्वांचली. राजनीतिक होली मिलन क कार्यक्रम क तैयारी तृणमूल कांग्रेस के अलावे भाजपा भी कर रहल ह. भाजपा से याद आइल कि बंगाल में भाजपा की ओर से भी बिहारी वोटरन खातिर लिट्टी चोखा भोज कइल जात ह जेमे बिहार क कई मंत्रियन की ओर बारी बारी से बिहारी भोजपुरी इलाकन में जाके लिट्टी चोखा क भोज कइल गइल ह अउर अब्बो कइल जात ह. बिहारी पूर्वांचली समेत गैर बंगाली समाज क बीचे लिट्टी चोखा भोज बा होली मिलन कार्यक्रम का आयोजन से बढ़िया चुनाव परचार क अउर तरीका का होई. (लेखक सुशील कुमार सिंह वरिष्ठ पत्रकार हैं.)\nAssembly Election 2021 Bhojpuri Mamata banerjee\n10 मुख्य क्रिप्‍टोकरेंसी, जिनके बारे में सभी को पता होना चाहिए, मिलेगा फायदा\nKBC 13: करोड़पति बनने से सिर्फ एक सवाल दूर हैं सविता, क्या जीत पाएंगी 1 करोड़?\nदुबई की तरह द‍िल्‍ली में शॉप‍िंग फेस्‍ट‍िवल आयोजन की मंत्री जैन ने जताई इच्‍छा\nMP-राजस्‍थान आने-जाने वाले रेल यात्र‍ियों के ल‍िए भारतीय रेल लाया अच्‍छी खबर..\nविशेष राज्य के दर्जे पर मंत्री के बयान से सियासत गर्म, सरकार पर हमलावर विपक्ष\nBhojpuri में पढ़ें मलिकाइन के पाती-जात के गिनती के सवाल पर नीतीश कुमार हड़बड़ी ना करिहें\nBhojpuri: भगत सिंह के बनारस से मिलल रहल क्रांति क मंत्र, पढ़ीं कहानी\nभोजपुरी में पढ़ें- गांव खाली हरियाली से ना बची, गांव में रहे खातिर सुविधा भी जरूरी बा\nBhojpuri: जब शंकराचार्य के फंसा दिहल गइल रहे हत्या के आरोप में\nBhojpuri: एक औरत के आंसू पर खड़ा हौ दुनिया क अनोखा जौनपुर क शाही पुल, पढ़ीं कहानी\nBhojpuri में पढ़ें- ‘राम’ से जीतन ‘राम’ के एतना नफरत काहें, जानी ऊ का कहले\nBhojpuri में पढ़ें महंगाई डाइन केतना खाई!\nB'day Special: रामधारी सिंह दिनकर के ह जन्मदिन, उ रहले ह जगतशिक्षक\nBhojpuri: 'ऐ संजय गांधी! ई संसद हs, ईहां रंगबाजी ना चली, चलs बहरी फरिया लिहीं जा'\nBhojpuri: 'गंवई गंध गुलाब' के 'मनबोध मास्टर'\nBhojpuri: बनारस क आखिरी कामरेड रहलन उदल, कोलसला से9बार बनलन विधायक


तीन गो लूटेरन पर गैंगेस्टर आ एगो मासूम के मौत – टटका खबर\nजौनपुर,28 मार्च (वार्ता). जौनपुर के केराकत कोतवाली इलाका में लूट के वारदात करे वाला तीन गो आरोपियन का खिलाफ गैंगस्टर एक्ट के तहत कार्रवाई कइल गइल बा.\nपुलिस अधीक्षक के के चौधरी बतवलें कि लूट के तीन गो आरोपियन – आनन्द सिंह, जुगनू सिंह, अउर शुभम – का खिलाफ गैंगेस्टर एक्ट लगावल गइल बा. जिलाधिकारी अरविंद मलप्पा बंगारी के स्वीकृति लिहला का बादे तीनों का खिलाफ गैंगेस्टर लगावल गइल बा.\nडाढ़ गिरला से एगो मासूम के मौत\nजौनपुर, 28 मार्च (वार्ता). जौनपुर के बक्सा इलाका में नीम के पेड़ के डाढ़ गिरला से घवाहिल दू बरीस के एगो मासूम बच्चा के उपचार का दौरान मौत हो गइल.\nपुलिस सूत्र बतवलें कि बबुरा गांव के विश्वनाथ गौतम के दू बरीस के बेटा शिवा गौतम घर के बाहर खेलत रहुवे जब अचके में नीम के पेड़ से एगो डाढ़ ओकरा पर आ गिरल. घवाहिल शिवा के निजी अस्पताल ले गइला पर ओहिजा से ओकर खराब हालत देख के वाराणसी ट्रामा सेंटर भेज दिहल गइल जहाँ इलाज का दौरान ओकर मौत हो गइल.


मोर पंख: May 2015\n#जिनगी के का भरोसा# जिनगी के का भरोसा कब सिरा जही तेल के बढ़ात देरी हे दीया बूता जही दुःख-सुख म सबके काम आ रे मनखे इहि जस तोर चोला ला सफल बनाही झन अकड़बे पइसा के गुमान म कभू समय के लाठी परही त सब बदल जही एखर थपेड़ा ले धनमान होथे कंगला किरपा होहीे त कंगला, धनमान बन मजही जुरमिल रईबे त जम्मो दुःख लेबे झेल अजुरहा बर काँकर घलो पहाड़ बन जही अपन बर सब जिथे ,दूसर के घलो सोंच दुःख के नीरस सुरूज हा घलोढल जहि झन फस चारी-चुगली के मेकराजाला म तोर सबो पुन परताप अभीरथा हो जही सुरूज कस नही ,अपन पुरती बर के देख दुनिया के एक दिन अंधियार मिट जही| सुनिल शर्मा देवांगन पारा(शिक्षक कॉलोनी) थान खमरिया,बेमेतरा(छ.ग.) 7828927284 9755554470\nप्रस्तुतकर्ता कविसम्मेलन एवम मुशायरा पर 11:17 pm कोई टिप्पणी नहीं:\nनान्हे कहिनी:धन होगे माटी(अनुवाद) एक दिन कुम्हार ह माटी ल सानके चिलम बनावत रहिसे|चिलम बनावत -बनावत जाने कुम्हार ल काय सुझिस कि ओहा ओ चिलम ल मिझार दिस अउ ओ माटी ल सानके चाक ऊपर चढ़ा के मरकी बनाय लागिस|चाक ऊपर माटी ल चघाएच रिहिसे कि माटी बोले लागिस-"मेहा माटी बनके धन-धन होगेव कुम्हार बाबू तोर जय होवय"|कुम्हार माटी ल पूछिस कि तय कइसे धन-धन होगेव कहिथस वो माटी? ता माटी कहिस कि मोल चिलम कोनो बनाये रहितेस कुम्हार बाबू त खुद जरतेव् अउ दूसर के छाती ल घलो जरोतेव अब तय मोला मरकी बनाबे त खुद जुड़ाहु अउ मोर मरकी के जउन पानी पिही तेखरो छाती ल जुडोहु|कुम्हार के आँखी म माटी के गोठ ल सुन आँसू भर गे अउ ओ दिन ले ओहा चिलम नइ बनाय के प्रन ले डरिस| सुनिल शर्मा "नील" थान खम्हरिया,बेमेतरा(छ.ग.) 7828927284 9755554470\nप्रस्तुतकर्ता कविसम्मेलन एवम मुशायरा पर 11:13 pm कोई टिप्पणी नहीं:\n#दाई# जिनगी के पहिली भाखा, सबले सजोर साखा आवस दाई| अंधियार म उजास, जेठ म जुड़ हवा के अभास आवस दाई| बंजर म उबजैया बीज, हर नजर ले बचैया ताबीज आवस दाई| ममता के ऊंच अकास, लईका के अटूट बिश्वास आवस दाई| सागर कस बिशाल, चन्दन,चाऊर,रोली,गुलाल आवस दाई| सावन के पहली पानी, त्याग अउ ममता के कहिनी आवस दाई| तीरथ कस पावन, चन्दन-धुप कस ममहावन आवस दाई| गीता के सीख, कुरान के आयत सरीख आवस दाई| जाड़ के कुनकुन घाम, बिहनिया के राम-राम आवस दाई| दया के भंडार, असीस अउ दुआ के उपहार आवस दाई| नोहस माँस-हाड़ भर, नारी चोला म सकल ब्रम्हांड आवस दाई| सरग शोभाहीन, तोर आघु म देवता घलो महीन हे दाई| बेद-पुरान महान, ओखरो ले तेहा परधान आवस दाई| सुनिल शर्मा"नील" थान खमरिया,बेमेतरा(छ.ग.) 7828927284 9755554470 प्रकाशित\nप्रस्तुतकर्ता कविसम्मेलन एवम मुशायरा पर 6:35 am कोई टिप्पणी नहीं:\nप्रस्तुतकर्ता कविसम्मेलन एवम मुशायरा पर 3:43 am कोई टिप्पणी नहीं:\nआज एक ब्लॉगर के रूप में प्रथम दिवस है...अभी ज्यादा जानकारी नहीं है...जय जोहार ...धीरे2आप सब से सीखूंगा\nप्रस्तुतकर्ता कविसम्मेलन एवम मुशायरा पर 12:30 am कोई टिप्पणी नहीं:\nकुछ ठोकरों के बाद नज़ाकत आ गई मुझ में ,,\nमैं अब दिल के मशवरों पे भरोसा नहीं करता ..!!!\nनान्हे कहिनी:धन होगे माटी(अनुवाद)एक दिन कुम्हार ह ...\nआज एक ब्लॉगर के रूप में प्रथम दिवस है...अभी ज्यादा...\nकुछ ठोकरों के बाद नज़ाकत आ गई मुझ में ,,मैं अब दिल ...


दुष्कर्म के आरोपी तरूण तेजपाल के गिरफ्तारी कबहियो हो सकेला – टटका खबर\nदुष्कर्म के आरोपी तरूण तेजपाल के गिरफ्तारी कबहियो हो सकेला\nनयी दिल्ली 25 नवम्बर (वार्ता) तहलका के मुख्य संपादक रहल तरूण तेजपाल दुष्कर्म के मामिला में आरोपी बनला का बाद गिरफ्तारी से बाचे ला दिल्ली उच्च न्यायालय मे अग्रिम जमानत खातिर गोहार लगवले बाड़न. एह गोहार प काल्हु सुनवाई होखी.\nतेजपाल पर गोवा के एगो होटल का लिफ्ट में तहलके के पत्रकारिन का साथे दुष्कर्म करे के आरोप लागल बा. एह मामिला में गोवा पुलिस ओह पत्रकारिन के तीन गो सहयोगियन के बयान लिख लिहले बिया आ तहलका के मैनेजिंग एडिटर सोमा चौधरीओ से पूछताछ कइले बिया.\nपत्रकारिन अब मजिस्ट्रेट का सोझा आपन बयान दर्ज करे वाली बिया आ तरुण तेजपाल के गिरफ्तारी के उमेद बहुते बढ़ गइल बा. हालांकि पुलिस अबही ले तेजपाल से पूछताछ नइखे कइले.\nTags: तरुण तेजपाल, तहलका, दुष्कर्म


टटका खबर, मंगल. १४ फरवरी २०१२ – टटका खबर\nटटका खबर, मंगल. १४ फरवरी २०१२\nपटना में पत्रकारन से बतियावत केन्द्रीय ग्रामीण विकास मंत्री जयराम रमेश कहलन कि प्रधानमंत्री ग्राम सड़क योजना में अढ़ाई सौ से अधिका आबादी वाला हर गाँव के मुख्य सड़क से जोड़ दिहल जाई.\nखगड़िया में साल दू हजार नौ में भइल अमौसी हत्याकाण्ड के दोषी मिलल चौदह गो में से दस गो अभियुक्तन के फाँसी आ चार गो के उमिर कैद के सजा सुनवलसि खगड़िया के जिला अदालत. एह घटना में सोरह लोग के नृशंस हत्या कर दिहल गइल रहे.\nविधान सभा में विरोधी नेता अब्दुल बारी सिद्दीकी के आरोप बा कि सरकार विपक्षी विधायकन के इलाका से भेदभाव करत बिया आ ओह लोग का इलाका में सेतु योजना आ सड़क योजना के तहत काम नइखे करावल जात. कहलन कि हर जिला के मिले वाला राशि के हर विधानसभा सीट पर बराबर बराबर बाँट दिहल जाव आ हर इलाका में बराबर राशि से काम करावल जाव.\nकेन्द्र सरकार आदेश दिहले बिया कि दू हजार से अधिका के आबादी वाला हर गाँव में बैंक का तरफ से एगो कर्मचारी लैपटाप वगैरह ले के जाई आ गाँव वालन के बैंकिंग के सुविधा मुहैया कराई. जब गाँव वालन के बैंकिग में रुचि बढ़ जाव त फेर ओहिजा बैंक आपन शाखा खोले पर विचार कर सकेला. एह फैसला से बिहार के दस हजार गाँव में बैंकिंग सुविधा मिले लागी.\nतिसरका दौर के मतदान में बुध का दिने दस गो जिला में कुल मिला के छप्पन गो सीट खातिर मतदान करावल जाई. सबेरे सात बजे से साँझ पाँच बजे ले मतदान होखी. हालांकि नक्सल प्रभावित इलाकन में साँझ चारे बजे मतदान खतम हो जाई. पिछला दू दौर में बढ़िया मतदान होखला से उमेद बा कि तिसरको दौर में वइसने होखी.\nचउथा आ पाँचवा दौर के मतदान वाला इलाकन में जोरदार प्रचार चलत बा. छठवाँ दौर के मतदान खातिर एक हजार एक सौ चौदह नामांकन सही मिलल बा. सतवाँ दौर के दाखिल परचा के जाँच के काम आजु पूरा हो गइल आ सोलह तारीख ले लोग आपन नाम वापिस ले सकेला.\nकेन्द्रीय कानून मंत्री सलमान खुर्शीद आजु चुनाव आयोग के चिट्ठी लिख के अपना बयान खातिर माफी माँग लिहलन. अब शायद आयोगो एह मामिला के बंद कर दी. हालांकि सलमान खुर्शीद के मकसद त पूरा होइये गइल आ उनुका जवन बाति कहे के रहे से कह चुकले.\nमुस्लिम आरक्षण का खिलाफ एके गो दल भाजपा आवाज उठावत बिया. भाजपा के कहना बा कि पिछड़ा वर्ग के मिलल सुविधा में से काट के अल्पसंख्यकन के काहे आरक्षण दिहल जाई. एह मामिला में पिछड़न के हमदर्द होखे के दावा करे वाला पार्टी चुप्पी साध लिहले बाड़ी सँ काहे कि ओकनी खातिर त साँप छूछून्दर वाला हाल हो गइल बा.\nकेन्द्रीय गृह सचिव आर के सिंह के कहना बा कि दि्ल्ली में भइल इजरायली दूतावास के कार पर हमला करे में कवनो देश के हाथ होखे के सुबूत नइखे मिलल. पुलिस के कवनो सुराग हाथे नइखे लागल बाकिर गृह मंत्री पी चिदम्बरम के कहना बा कि दोषियन के जल्दिये पकड़ लिहल जाई.\nगोवा विधानसभा के चालीस गो में से अड़तीस गो सीट खातिर दाखिल परचा के जाँच का बाद नब्बे गो नामांकन रद्द कर दिहल गइल. अबकी रिकार्ड संख्या में लोग परचा भरले बा.\nहिमाचल प्रदेश का किन्नौर जिला में एगो दुर्घटना में सीमा सड़क संगठन के एगो टिप्पर गहिरा खाई में गिर गइल जवना में सतरह जने के जान चल गइल.\nअलग अलग भाषा के २२ गो मशहूर लेखक भा कवियन के आजु दि्ल्ली में आयोजित कार्यक्रम में साल २०११ के साहित्य अकादमी पुरस्कार दिहल गइल. हिन्दी खातिर उपन्यासकार काशीनाथ सिंह के ई पुरस्कार मिलल. भोजपुरी खातिर कवनो पुरस्कार ना दिहल जाव काहे कि सरकार भोजपुरी के मान्यता नइखे दिहले.\nनिर्वाचन आयोग मणिपुर, पंजाब आ उत्तराखंड में आदर्श आचार संहिता में ढील देबे के फैसला कर लिहलसि आ कहलसि कि एह राज्यन के मंत्री अब जिला के दौरा कर सकीहें आ अपना साथे अधिकारियनो के ले जा सकेले.\nएसआईटी के कहना बा कि ओकर रिपोर्ट हर केहू के ना दिहल जा सके. गुजरात दंगा में नरेन्द्र मोदी के भूमिका के जाँच खातिर सुप्रीम कोर्ट के बनावल एसआईटी आपन सील बंद रिपोर्ट सुप्रीम कोर्ट के दे दिहले बिया बाकिर कुछ संगठन चाहत बाड़े कि रिपोर्ट के प्रति उनुको के दिहल जाव जेहसे कि ऊ देखसु कि एसआईटी का कहले बिया. अफवाह गरम बा कि एह रिपोर्ट में मोदी का खिलाफ कवनो सुबूत ना मिले के बाति कहल गइल बा आ एहिसे सांप्रदायिक संगठन बेचैन हो गइल बाड़े. कुछ संगठन गुजरात हाई कोर्ट में अरजी लगवले बाड़े एह रिपोर्ट के कॉपी लेबे खातिर.\nमुंबई महानगरपालिका आ महाराष्ट्र के बाकी निकायन के चुनाव प्रचार के काम आजु थम गइल. परसो चुनाव होखे वाला बा. पिछला सतरह साल से शिवसेना आ भाजपा गठबन्हन मुबंई महानगरपालिका में शासन चलावत बा आ अबकी कांग्रेस आ राकांपा गठबन्हन ओकरा के हरावे खातिर पूरा ताकत लगा दिहले बाड़े. ओह लोग के राज ठाकरे पर भरोसा बा कि राज शिवसेना के वोट काट लीहें आ कांग्रेस राकांपा गठबन्हन सत्ता में आ जाई.\nथाईलैंड के राजधानी बैंकाक में पुलिस पर बम फेंके का कोशिश में विस्फोट हो गइला से एगो ईरानी आदमी के दुनु टाँग उड़ गइल. एकरा अलावे बैंकाक में दू गो अउरी बम विस्फोट भइल जवना में से एगो विस्फोट ओह घर में भइल जवना में ऊ घवाहिल आदमी अउरी ईरानियन का साथे रहत रहुवे.\nभारत सीरिया के हालात पर चिंता जतावत कहलसि कि ई राजनीतिक समस्या हवे आ एकर समाधान ओहिजे के लोग के खुद करे के चाहीं.\nनोबेल पुरस्कार विजेता भारतीय मूल के अर्थशास्त्री अमर्त्य सेन के आजु अमरीकी राष्ट्रपति बराक ओबामा कला आ मानविकी खातिर अमेरिका के राष्ट्रीय पदक प्रदान कइलन. एकरा खातिर व्हाइट हाउस में एगो भव्य समारोह आयोजित भइल रहे.\nमहँगाई दर में कमी अइला के खबर से शेयर बाजार के सूचकांक ७६ अंक बढ़के बंद भइल. रूपिया सतरह पइसा कमजोर पड़ल त सोनो का दाम में १६५ रुपिया प्रति दस ग्राम के कमी आइल.\nएडिलेड में भइल एकदिना क्रिकेट में अंपायर के गलती भा चाल्हाकी का चलते भारत आ श्रीलंका का बीच के मैच ड्रा हो गइल. भारत के एक गेंद कम खेले के मिलल. काहे कि मैच का तीसवां ओवर में पांचे गेंद खेलल गइल.\nटटका खबर, सोमार, १३ फरवरी २०१२\nटटका खबर, बियफे, १६ फरवरी २०१२


सगरी खबर भोजपुरी में (मंगल 14 जुलाई 2015) – टटका खबर\nभोजपुरी का संगे हिन्दी वालन के धोखा कइल अबहियों जारी बा आ एकरा के एकर मान्यता देबे के सवाल पर विचार करे वाली कमिटी के रपट में कहल गइल बा कि भोजपुरी 8वीं अनुसूची में शामिल होखे के योग्यता नइखे राखत. अबहीं एह रपट पर सरकार के कवनो फैसला नइखे आइल बाकिर अबहीं ले जइसन होखत आइल बा ओहसे पूरा अनेसा बा कि सरकार एह रपट के जस का तस मान ली. बस एकर फैसला बिहार चुनाव का बाद करी.\nक्रिकेट में सट्टेबाजी का मामिला में सुप्रीम कोर्ट के बनावल कमिटी आज आपन फैसला सुना दिहलसि. एकरा में महेंद्र सिंह धौनी के टीम चेन्नई सुपरकिंग्स आ राजस्थान रॉयल्स के अगिला दू साल ले आईपीएल से बाहर क दिहल गइल बा आ सट्टेबाजी के दोषी गुरुनाथ मयप्पन आ राज कुंद्रा पर भर जिनिगी के रोक लगा दीहल गइल बा. अब ई लोग क्रिकेट के कवनो कार्यक्रम से ना जुड़ पाई.\nरूस का उफा में भारत के पीएम का साथे पाकिस्तानी पीएम के बातचीत का बाद जारी बयान में कश्मीर समस्या के जिक्र ना रहला का विरोध में कट्टरपंथी अलगाववादी नेता सैयद अली शाह गिलानी पाकिस्तानी उच्चायुक्त के बोलावल ईद मिलन समारोह में 21 जुलाई के शामिल ना होखीहें.\nमंगल का दिने दुनिया के सबले बड़हन धार्मिक मेला सिंहस्‍थ कुंभ महाराष्‍ट्र के नासिक आ त्रयम्‍बकेश्‍वर में ध्‍वजारोहण समारोह का साथे शुरू हो गइल. एह ध्वजारोहण का बाद नौसेना के हवाई जहाज से श्रद्धालुअन पर फूल बरसावल गइल. एह समारोह के शुरुआत त्रयम्‍बकेश्‍वर में गृहमंत्री राजनाथ सिंह आ नासिक में मुख्‍यमंत्री देवेन्‍द्र फडणवीस कइलन.\nपिछला साल के मुकाबले एह साल प्रत्‍यक्ष विदेशी निवेश में बहुते बढ़ोतरी भइल बा. एहसे पता चलत बा कि दुनिया भर के निवेशकन में भारत के भाव कतना बढ़ गइल बा.\nईरान आ दुनिया के छह गो बड़का ताकतन का बीच मंगल का दिने भइल परमाणु समझौता के भारत आ अमरीका स्वागत कइले बाड़े. अमेरिका के राष्ट्रपति बराक ओबामा त इहाँ ले कह दिहलन कि अगर अमेरिकी संसद एहमें बाधा बने के कोशिश करी त ऊ वीटो क दीहन. ओने एह समझौता का बाद दुनिया के तेल बाजार में कच्चा तेल के दाम में हर बैरल पर एक डालर से अधिका के गिरावट आइल बा.\nबम्बई शेयर बाजार में आजु सुस्ती छवले रहल आ सेंसेक्स 28 अंक नीचे आ निफ्टी6अंक नीचे गिर के बंद भइल.\nभारत मंगल का दिने जिम्बाब्वे के तिसरका आ आखिरी एकदिना क्रिकेट में 83 रन से हरा के सीरीज जीत लिहलसि. अब दुनू देश का बीच 17 जुलाई आ 19 जुलाई के बीसबीस मैच खेलल जाई.\nमीडिया के भाजपा विरोधी एजेंडा के नमूना देखल जा सकेला अमित शाह के बयान का बारे में. कुछ मीडिया वाले अनर्गल प्रलाप करत बाड़े कि अमित शाह कहलन कि ‘अच्छा दिन’ के वादा पूरा करे खातिर 25 साल लागी. जबकी अमित शाह के बयान में ई बाते ना रहुवे. ऊ कहले रहन कि दुनिया के सबले महान देश बनावे में आ एकर पुरान गौरव वापिस ले आवे में 25 साल लाग सकेला.\nबिहार के मुख्यमंत्री नीतीश कुमार चाहत बाड़न कि दिल्ली के पूरा राज्य के दर्जा मिल जाव आ एकरा खातिर ऊ केजरीवाल के समर्थन कइले बाड़न.\nआजु मंगल का दिने तेलंगाना के गोदावरी पुष्कर मेला में बदइन्तजामी का चलते मचल भगदड़ से नाहियो त 27 लोग के मौत हो गइल आ 60 लोग घवाहिल हो गइल. एह हादसा पर राष्ट्रपति प्रणव मुखर्जी आ पीएम नरेन्द्र मोदी दुख जतवले बाड़े.\nबिहार चुनाव खातिर चीनो में भरपूर तइयारी चलत बा आ ओकर इरादा बा एह चुनाव मे 1000 करोड़ के धंधा क लेबे के. असल में सस्ता चुनाव सामग्री खातिर चीनी सामान ले बढ़िया कुछ ना भेंटाव.\nबिहार के मंत्री रहल बीना शाही के पेट्रोल पंप से मंगल का भोर में कुछ बदमाश करीब पौने पाँच लाख रुपिया लूट ले गइलें. ई वैशाली जिला के भगवानपुर थाना में पड़ेला.\nबिहार में विधानसभा के त यूपी में पंचायत चुनाव के बोखार आपन ताव देखावल शुरू कर दिहले बावे. पंचायत चुनाव से राजनीतिक गोल आपन ताकत आजमावेलें आ ओहिजे से गोल के गोलबन्दिओ शुरू होखल करेला. बिहार में गठबन्हन के सहारे वैतरणी पार करे के इरादा राखे वाली भाजपा यूपी में अकेलही लड़े वाली बिया. एहिजा ओकरा दोसरा कवनो गोल के खास जरूरत नइखे बुझात.\nयूपी पुलिस सोशल मीडिया सर्विलांस लैब बनाई आ एकरा जरिए फेसबुक आ ट्विटर जइसन सोशल साइटन पर नजर राखल जाई. एकर रपट रोजाना मुख्यमंत्री किहाँ भेजल जाई जवना का बाद जरूरी टिप्पणियन पर कार्रवाई करे भा ना करे के फैसला लीहल जाई.\nभाजपा के बोलतुआ आ राज्यसभा सांसद एम.जे. अकबर आजु कहलन कि यूपी में कानून व्यवस्था के हाल ठीक नइखे आ ई बड़हन आई.पी.एस. अधिकारी अमिताभ ठाकुर के निलम्बन से साफ हो गइल बा. एह बीच एगो रपट छपल बा कि अमिताभ ठाकुर के सुपारी पूर्वांचल आ पश्चिमी यूपी के बाहुबलियन के दे दीहल गइल बा जे उनकर ‘व्यापम’ करे के योजना बनावे में लाग गइल बाड़े.\nपूर्वांचल में दिमागी बुखार के सीजन फेरू शुरु हो गइल बा. पिछला दिने एह बीमारी से3गो मरीजन का बाद एहसे मरे वालन के गिनिती एह साल 74 हो गइल बा. एह साल जनवरी से एह बीमारी के 274 मरीज गोरखपुर मेडिकल काॅलेज अस्पताल में भरती करावल गइलन.\nसु्प्रीम कोर्ट आजु जदयू के चार गो बागी विधायकन के विधायकी फेरू बहाल कर दिहलसि. हाई कोर्ट का फैसला पर रोक लगा दीहल गइल बा. अब विधानसभा के मानसून सत्र में ज्ञानेंद्र सिंह ज्ञानू, रविंद्र राय, राहुल शर्मा आ नीरज कुमार बबलू के शामिल होखे के राह साफ हो गइल बा.\nबिहार के निचला अदालतन में भठियरपन पर निगरानी राखे खातिर निगरानी जाँच के अनुमति देबे के मांग करत वकील लोग काम रोके के एलान कइले बा.\nTags: 8वीं अनुसूची, News in Bhojpuri, कुंभ मेला, टटका खबर, त्रयम्बकेश्वर, नासिक, पुष्करालु, भोजपुरी, भोजपुरी में खबर.


अपराध आ हादसा के खबर – टटका खबर\nयूपी के बड़का भठियारन में गिनाए वाला नोएडा के चीफ इंजीनियर रहल यादव सिंह के फेरू दू दिन के रिमांड पर दिहल गइल बा. बसपा आ सपा दुनू सरकारन के दुलरुआ रहल यादव सिंह पर करोड़ों के घोटाला करे के आरोप बा.\n11 फरवरी से गायब बलिया के पकड़ी इलाका के वीरपुर गाँव के दस बरीस के लड़िकी के लाश गाँवे के एगो खेत से काल्हु बरामद भइल. ओकरा गायब भइला के शिकायत थाना में लिखावल रहे बाकि पुलिस से कुछ भइल ना. अब लाश मिलला का बाद मामिला के सुराग खोजे में लागल बिया पुलिस.\nमिर्जापुर जिला के गलरा गाँव के नहर का नियरा वरडीहा कला गाँव के एगो नवही के ओकरे ससुर नटी टेंप के मुआ दिहलसि. ई नवही ओकरा बेटी के अपना इश्क में बझा के बिआह क लिहले रहुवे जवना चलते ऊ नाराज रहुवे.\nजौनपुर के मड़ियाहू इलाका में अतवार के रात बाइक से जात टीडी कॉलेज के एगो छात्र के मौत सड़क हादसा में हो गइल. कवना गाड़ी से भा कइसे धक्का लागल से केहू के मालूम नइखे.\nयूपी मुख्यमंत्री का डेरा का नियरे चिड़ियाखाना का पीछे से बहे वाला नाला से एगारहवीं में पढ़ेवाली जौनपुर के एगो लड़िकी के लाश मिलल. ई लड़िकी 10 फरवरी से लापता रहुवे. घरवाले दुराचार का बाद हत्या के अनेसा जतवले बाड़न.\nसीवान जिला के गोरेयाकोठी इलाका के अफराद बाजार का लगे ओवर लोडेड वाहनन के जांच करत टीम पर जदयू विधान पार्षद के बेटा हमला क दिहले सँ आ गार्ड से रायफल छीने के कोशिशो कइले सँ आ ओकरा के पीटपाट के घवाहिल क गिहले सँ.\nTags: जौनपुर, बलिया, मिर्जापुर, सिवान


(शुक9सितम्बर)\nछत्तीसगढ़ में विपक्षी कांग्रेस सरकार पर ई आरोप लगावत विधानसभा से वाकआउट कइलसि कि पुलिस जनजातियन के नक्सली बताके फर्जी मुठभेड़ में मार डालत बिया.\nकेंद्रीय गृह मंत्री पी. चिदम्बरम के कहना बा कि कहल मुश्किल बा कि दिल्ली विस्फोट में कवना संगठण के हाथ रहे. अबही सगरी आतंकवादी संगठन संदेह का घेरा में बाड़ी सँ.\nकांग्रेस कोर समिति दिल्ली विस्फोट पर चरचा कइलसि.\nपिछला चौबीस घंटा में देश की राजधानी दिल्ली समेत उत्तर प्रदेश, बिहार, झारखण्ड, हरियाणा, छत्तीसगढ़, मध्य प्रदेश आ उत्तर अउर मध्य भारत के कई इलाकन में रूक रूक के बरखा हो रहल बा जवना अगिला दू दिन ले हो सकेला.\nझारखण्ड में हजारीबाग जेल का लगे एगो आदमी के 15 सिम कार्ड का साथे गिरफ्तार कर लिहल गइल बा.\nमध्य प्रदेश के बुरहानपुर जिले में मारुति वैन आ बस के टक्कर में पांच लोग के मौत हो गइल. पांचों युवक कबड्डी मैच खेले जात रहले. घटना के बाद बस के चालक फरार हो गइल.\nआजु अमर सिंह के स्वास्थ्य रिपोर्ट अदालत में पेश कइल गइल. बतावल गइल कि उ कवनो स्वास्थ्य शिकायत नइखन कइले आ उनुकर तबियत ठीक बा आ लगातार नजर राखल जा रहल बा. अदालत अमर सिंह के जमानत पर अब बारह सितम्बर के सुनवाई करी.\nसर्वोच्च न्यायालय आजु शूक के एन. श्रीनिवासन के बीसीसीआई अध्यक्ष पद बने के राह साफ कर दिहलसि. अब ऊ एही महीना के आखिर ले क्रिकेट बोर्ड प्रमुख के कार्यभार सम्हार लीहें.\nदिल्ली विस्फोट के अड़तालिस घंटा का बादो कवनो सुराग नइखे मिलल. गृह मंत्री कहले बाड़े कि कई गो विस्फोट के सुराग अबही ले नइखे मिलल जइसे कि बैंगलुरु आ बनारस विस्फोट के मसला. एहसे अकेले केन्द्र पर दोष लगावल सही नइखे.\nजनार्दन रेड्डी के चढ़ावल हीरा जड़ित मुकुट सकारल जाव कि ना एह पर तिरुपति मंदिर अगिला हफ्ता फैसाल ली.\nपांच अक्टूबर से होखे वाला ‘बिटिया बचाओ’ अभियान में मध्यप्रदेश भाजपा एक लाख लड़िकियन के गोड़ पुजाई करी. पार्टी अपना दल केनेता आ कार्यकर्ता से गोहार लगवले बिया कि जिनका बेटी नइखे से एगो बेटी गोद ले लेसु.\nदिल्ली विस्फोट मामिला में हूजी के नाम पर ईमेल भेजे वाला लड़िका जम्मू काश्मीर के किश्तवाड़ा से गिरफ्तार कर लिहल गइल बा. अब ओकरा से पूछ ताछ होई.\nकेंद्रीय संसदीय कार्य मंत्री पवन कुमार बंसल विपक्ष पर संसद के समय बरबाद करे के आरोप लगवले बाड़न. कहलन कि विपक्ष का चलते कई गो जरूरी विधेयक पेश ना कइल जा सकल. ओने भारतीय जनता पार्टी के कहना बा कि संप्रग सरकार विश्वसनीयता गँवा दिहले बिया.\nकेरल में सप्ताहभर चले वाला ओणम पर्व के दुसरका दिने शुक के लोग जश्न में डूबल बा.\nमध्य प्रदेश के इंदौर में एगो शिक्षिका अपना प्राचार्य के खिलाफ छेड़छाड़ के मामिला दर्ज करवले बाड़ी. पुलिस प्राचार्य के खोजत बिया.\nमेघायल के मुख्यमंत्री मुकुल संगमा कहले बाड़न कि भलही राज्य के 41 एकड़ जमीन गंवाये पड़ल बा बाकिर एह समझौते से दुनु देश में बढ़िया रिश्ता बनी.\nमध्य प्रदेश के सतना में बियफे साँज नदी पार करत एगो नाव पलटला से चार गो छात्रा समेत पाँच लोग के मौत हो गइल. सगरी लाश बरामद हो गइल बा.\nकेंद्रीय स्वास्थ्य अउर परिवार कल्याण मंत्री गुलाम नबी आजाद बियफे का दिने कहले कि देश में आधा से बेसी मौत मधुमेह, टीबी, कैंसर आ हृदय रोग से होला.\nइज्जति का नाम पर साल 2008 में भइल एगो आदमी के हत्या के मामिला में दिल्ली के एगो अदालत बियफे का दिने पांच लोग के फाँसी के सजा सुनवलसि. दिल्ली के चांदनी चौक में तारिक के हत्या एह चलते कर दिहल गइल कि ओकर भाई सादिक अपना प्रेमिका रुबीना से शादी कर लिहले रहे. एह खातिर अतिरिक्त सत्र न्यायाधीश बिमला कुमारी मोहम्मद सलीम, शाहीन अब्बास, शाहिद वसीम, शहीन जरगाम अली आ शब्बीर कासिम के फाँसी के सजा सुनवली आ सभका पर 20,000 रुपिया के जुर्मानो लगवली. सादिक सुन्नी रहे जबकि रुबीना शिया.\nरासायनिक हथियार बिटोरत बावे अलकायदा : कहलसि अमेरिका.\nअमेरिका कहले बा कि ‘अलकायदा कमजोर भइल बा बाकिर ओकरा कें नजरअंदाज ना कइल जा सके.’\nइंटरपोल मुअम्मार गद्दाफी, उनुकर बेटा सैफ-अल इस्लाम आ खुफिया प्रमुख अब्दुल्ला अल-सेनूसी का खिलाफ गिरफ्तारी वारंट जारी कर दिहले बावे.\nपाकिस्तान के एबटाबाद शहर में पुलिस चीन के एगो पत्रकार के दू गो स्थानीय पत्रकारन का साथ गिरफ्तार कइले बिया.\nअमेरिका पर 9/11 के आतंकवादी हमला के 10वीं बरखी पर कार भा ट्रक बम से हमला हो सकेला. अधिकारी एह खबर के अपुष्ट बाकिर माने लायक बतावत बाड़े.\nसंयुक्त राष्ट्र सुरक्षा परिषद में, स्वतंत्र राज्य बनावे खातिर फिलीस्तीन के कवनो कोशिश का खिलाफ अमेरिका वीटो के इस्तेमाल करी.\nमुंबई में सीबीआई के अधिकारी बनके बालीवुड हस्तियन आ व्यापारियन से ठगी करे का आरोप में गिरफ्तार दू गो आदमी में से एगो का लाकर से 25 किलो सोना के गहना बरामद भइल.\nटाटा मोटर्स के वैश्विक सीईओ कार्ल पीटर फोर्स्टर शुक का दिने इस्तीफा व्यक्तिगत कारण से इस्तीफा दे दिहले जवना के सकार लिहल गइल बा.\nसैमसंग इंडिया अपना कारोबार में 40 प्रतिशत के बढ़ोतरी के योजना बनवले बिया.\nयोजना आयोग के उपाध्यक्ष मोंटेक सिंह अहलूवालिया कहले बाड़न कि 12वीं पंचवर्षीय योजना में स्वास्थ्य पर सरकारी खर्च बढ़ाके सकल घरेलू उत्पाद के दू से तीन फीसदी कइल जाई.\nआजु शेयर बाजार में बड़ गिरावट देखे के मिलल आ सेंसेक्स 299 अंक गिर के बंद भइल.\nरिलायंस कम्युनिकेशंस अपना 3जी उपभोक्तन खातिर अब ‘ट्रिपल धमाका’ ऑफर दिहल बा जवना में अब बिना बेसी दाम दिहले तिगुना डाउनलोड कइल जा सकेला.\nअगस्त महीना में देश के निर्यात 44.2 फीसदी बढ़के 24.3 अरब रुपिया हो गइल. पिछला महीना व्यापार घाटा 14.1 अरब डॉलर के रहल.\nअमेरिकी अर्थव्यवस्था में जारी उतार-चढ़ाव का बीच राष्ट्रपति बराक ओबामा 447 अरब डॉलर के एगो रोजगार पैकेज के पेशकश कइले बाड़े.\nपहला भारतीय फिल्म संग्रहालय 2013 तक बन जाई. कहली अम्बिका सोनी.\nकोलकाता के सुशांता चटर्जी का लगे 8,000 से अधिका ग्रामोफोन रिकॉर्ड्स के दुर्लभ खजाना बा जवना में गीत, भाषण आ नाटको के रिकार्ड बाड़ी सँ.\nकन्नड़ फिल्म अभिनेता दर्शन के शुक का दिने अपना मेहरारू पर हमला करे का आरोप में गिरफ्तार कर लिहल गइल बा.\nप्रख्यात अभिनेता पंकज कपूर के कहबा बा कि फिल्म ‘मौसम’ के शूटिंग घरी उनुकर अभिनेता बेटा शाहिद कपूर से व्यावसायिक रिश्ता रहे. पारिवारिक रिश्ता काम से बाहर रहे के चाहीं. कहलन कि फिल्म के कहानी पुनर्जन्म के कहानी ना होके एगो प्रेम कहानी ह जवना के सुखद समापन भइल बा.\nराष्ट्रपति आजु 58वां राष्ट्रीय फिल्म पुरस्कार समारोह में चुनल फिल्मन आ कलाकारन के पुरस्कार दिहली. सर्वश्रेष्ठ लोकप्रिय फिल्म के पुरस्कार ‘दबंग’ के दिहल गइल. साल 2010 के दादा साहेब फाल्के पुरस्कार जानल-मानल फिल्म निर्माता के. बालाचंद्र के दिहल गइल.\nतिसरका एकदिना में भारत इंग्लैंड का सोझा 235 रन के निशाना रखलसि. महज 25 रन पर चार आ 58 रन पर पांच गो खास खिलाड़ियन के आउट होखला का बाद एक बेरा लागल कि भारत खातिर सौओ रन के आंकड़ा पार कइल मुश्किल होखि बाकिर हरफनमौला खिलाड़ी रवींद्र जडेजा आ कप्तान महेंद्र सिंह धौनी के लड़ाकू बल्लेबाजी का बदौलत ऊ 235 रन बना लिहलसि.\nजडेजा सबले बेसी 78 रन बनवले. 89 गेंद खेलत ऊ 10 गो चौका लगवलन. धौनी का साथ मिलके जडेजा छठवां विकेट खातिर 112 रन के साझेदारी खेलल लोग. धौनी 103 गेंदन पर 69 रन बनवले. पारी का आखिरी दौर में रविचंद्रन अश्विन 19 गेंद पर 36 रन बनवले. आजु सलामी बल्लेबाज अंजिक्य रेहाने 0, अनुभवी राहुल द्रविड़ 2, पार्थिव पटेल 3, विराट कोहली7आ सुरेश रैना 21 रन बनवले.\nतिसरको एकदिना में भारत के हालत खराबे बा. टॉस हरला का बाद बल्लेबाजी करे उतारल गइल भारत के क्रिकेट टीम 39 ओवर खतम होखला का बेरा ले पांच विकेट पर 144 रन बना लिहलसि.\nएशियाई चैम्पियंस ट्रॉफी के फाइनल में भारत आ पाकिस्तान के भिड़न्त होई. आजु शुक का दिने भारत मलेशिया के हरा के फाइनल में चहुँपल बा.\nपालेकेले टेस्ट में आस्ट्रेलिया दुसरका टेस्ट में दुसरका दिने खेल खत्म होखे ले मेजबान श्रीलंका पर 90 रन के बढ़त बना लिहले बा.\nअमेरिकी ओपन के मिश्रित युगल स्पर्धा के सेमीफाइनल मुकाबला से भारत के लिएंडर पेस आ एलीना वेस्नीना के जोड़ी पीछे हट गइल. पेस का पीठ में दर्द का चलते ऊ खेले के हालत में नइखन.


बनचरी (भोजपुरी के कालजयी उपन्यास के पँचवी कड़ी) – Anjoria\nस्नान-पूजा का बाद जब कुन्ती अनमनाइल मन से कुछ सोचत रहली बेटा भीम का सँगे बाहर एगो फेंड़ का नीचे हँसी-ठहाका में रहलन स. हिडिमा के पास आवत देखि कुन्ती पुछली –\n– ‘बेटी ए स्थान के आसपास, कहीं तहरा राज का सीमा में कवनो साधु-संत-रिसि लोग क आश्रम बा?’\n– ‘बा काहें ना माता? हमनी का सीमा पर बन का किनारे एगो समतल मैदान में छोट आश्रम बाटे शालि ऋषि के. उहाँ एगो स्वच्छ सुन्दर जलाशय बा. आश्रम में ओह लोगन के लगावल कुछ फलदार फेंड़ो बाड़े स, बाकि ई सब काहे पूछत बानी माता?’ निश्छल हिडिमा, जिज्ञासा में रहे.\n– ‘बेटी, हमहन आर्यवंशी हईं जा. तहरा कबीला का रहे वाला स्थान पर हमहन क ढेर दिन रहल उचित नइखे.’\n– ‘काहें माई? हमनी का भले अनार्य आ अशिक्षित जाति क हईं जा, बाकि हमहनों में पुरोहित, पुजारी आ धरम में विश्वास राखे वाला चरित्रावान आचार्यों लोग बा, ऊ लोग हमहन के तरह तरह क मूल्यवान शिक्षा आ विचार व्यवहार सिखावेला! रउवाँ देखते बानी!’ हिडिमा बिस्तार से बतावे लागल.\n– ‘जरूर बा बेटी! तबे त तूँ अतना विवेकवान, आ समझदार बाड़ू. बेटी अच्छा आ बुरा हर समाज में होला. ऊ सभ्य समाज वाला आर्य होखे भा जंगल-पहाड़ में रहे वाला अनार्य भा राक्षस आ दानव समाज. अइसन ना रहित त हमनी के सभ्य आ शिच्छित समाज में लाक्षागृह ना रचाइत. आजु हमनी का ओही स्वार्थी, कुटिल आ ईर्ष्यालु लोगन क शिकार होइ के एह अवस्था में पहुँचल बानी जा…’ कुन्ती जइसे अतीत का खोह में ढुकल कवनो बुरा दृश्य देखत होखसु.\n– ‘आप लोगन का संगे का भइल माई कि सुन्दर सभ्य नगर छोड़ि के इहाँ जंगल में अतना कष्टकर जीवन खातिर विवश होखे के पड़ल? हमार संरक्षक आचार्य चांडक कहेलन कि आर्य कहाये वाला सिच्छित समाजो में कुछ लोग बहुत घृणित आ अमानवी काम करेला… लोगन के पीड़ा पहुँचावेला, अन्याय आ अत्याचार करेला… स्त्राी के उपभोग के चीज मानेला… अउर न जाने का, का…. हिडिमा भोला भाला चेहरा पर चिन्ता के भाव आ गइल.\n– ‘छोड़ऽ बेटी, एह सुखद साइत आ आनंद का समय में हमहूँ का लेके बइठि गइलीं, कबो फुरसत में तहरा के बताइब. ए बेरा त आश्रमे के बात जरूरी बा. कुन्ती दुखदाई अतीत से मुँह फेरत सहज होखे के कोशिश कइली.’\n– ‘बाकि माई, हम अब राउर बानी… राउर संकट आ दुख अब हमरो बा… हम ना जानब त कइसे रउरा सभ क अनुगामी बनब…? रउरा कुल पलिवार में अइलो का बाद जदि आप हमसे कुछ छिपावल राखल चाहत बानी त ई हमार दुर्भाग…’ हिडिमा दुखा गइल.\n– ‘ना बेटी हिडिमा! अइसन मत कहऽ. हम अस्थिर होके सब कुछ बताइब… अभी अतने समझ लऽ कि हमहन के गोपनीय होके सुरक्षित रहल एह समय सबसे जरूरी बा… पता ना शत्रु कब, कहाँ, कवन माया रचि देव. उनहन का लगे भेदिया आ गुप्तचरन क कवन कमी बा?’ कुन्ती का सफाई में अनजान शंका से भय उपजि आइल.\n– ‘एह खातिर निश्चिन्त रहीं माई. हमनी का भले बनवासी हईं जा, बाकिर इहाँ पतइयो खरकला के आहट हर बनवासी का हो जाला. हमरा राज में एक से एक चतुर जोधा, भट, मल्ल आ चुस्त-फुर्तीला भेदिया गुप्तचर आ समाचार पहुँचावे वाला धावक बाड़ें. रउरा पर आँच आवे का पहिले, हमार समाज मर मिट जाई.’ हिडिमा का चेहरा पर एगो अनुभवी दृढ़ योद्धा क तेज उभरि आइल.\n– ‘हम सब जानत बानी बेटी. तोहन लोग पर हमार पूरा विश्वास आ भरोसा बा. बाकि अपना जिये आ रहे के तौर तरीका आ आचार बिहार के नियम का कारने हम कवनो आश्रम का लगे बास कइल चाहत रहनी हाँ.’\n– ‘ठीक बा माई, जइसन राउर इच्छा, राउर आज्ञा माथ पर बा… चलीं सभे हम आप सबके आश्रम ले चलब.’ हिडिमा कुछ सोचत बिचारत उठ खड़ा भइल.\nसबकुछ अतना अचानक आ तेजी से घटत गइल कि हिडिमा अपना मंत्राी उत्तुंग आ गुप्तचर भेदिया दूतन से एक छिन खातिर बतियाइयो ना पवले रहे. आचार्य चंडक के उत्तर क्षेत्र का जात्रा से अइला क समाचार ओके मिलल रहे बाकि उनकर असिरवाद पावे क मोको ओकरा ना भेंटाइल रहे. उ बहुत तेजी से अपना अंतरंग सखी निरिमा का लगे गइल. ऊ अपना भाई निम्बा आ पति अंगुठ से धीरे धीरे कुछ बतियावत रहे. अपना प्रिय सखी, राजकुमारी हिडिमा के देखते, खुशी से धावल निम्बा लगे चलि आइल. मधुर मुस्कान का साथे पुछलस, ‘हमार सुधि कइसे आइल सखि!’ हिडिमा अपना प्रिय सखी के अँकवारी में भरत बोलल, ‘सखि माई कुन्ती के आदेश बा कि ऊ शालि ऋषि का आश्रम में रहिहें, उनके अपना आहार-बिहार आ रहन-सहन में सरलता होई.’ अंतरंग सखी निरिमा तुरंत समझ गइल, ‘ठीक बा निम्बा भाई आ हमहूँ ओह लोग के पहुँचावे चलब!’\n– ‘हम कुछ अउर समझदार साथियन के लेके आवत बानी.’ निरिमा के पति अंगुठ उछाह में बोलल, आखिर अपना राजकुमारी आ राजा वृकोदर के सेवा करे के कुछ त मोका मिलल.\nहिडिमा के यकीन रहे कि ओकरा समाज क लोग ओकरा एगो संकेत पर, बहुत कुछ करे खातिर तत्पर रहे. ओकरा विकल मन के बहुत राहत मिलल.\nहिडिमा अपना विश्वस्त बनवासी रच्छकन आ सखी निरिमा का संगे कुन्ती का लगे पहुँचते बोलल, ”चलीं माई, आश्रम चलल जाव. अभी दूपहर बा, साँझ से पहिलहीं ई लोग पहुँचाइ के लवटि आई.“ फेर का, कुन्ती अपना पाँचों पुत्रन के इसारा कइली. ऊ लोग महतारी के निर्णय पहिलहीं जान चुकल रहे. सब लोग महतारी का सँग हिडिमा आ निरिमा का पाछा चल दिहल. निरिमा क छोट भाई निम्बा मार्गदर्शक रहे.\nआश्रम में पहुँचला पर एह लोगन क जबर्दस्त स्वागत-सत्कार भइल. सखी निरिमा अपना भाई निम्बा आ दुसर बनवासियन का सँगे लवट गइल, बाकिर लवटत-लवटत सुरक्षा का लेहाज से दूगो युवकन के हिदायत देत, गहन बन का भीतर चल गइल. शालि ऋषि आ उनकर सहयोगी ऋषि परिवार के लोग के कुन्ती के संक्षिप्त परिचय आ उनका पुत्रन का बारे में जान के खुसी भइल. ऊ लोग सहर्ष आश्रम में रूके के अनुमति दे हिदल. ओह लोगन का रात्रि-विश्राम खातिर एगो बड़हन परन कुटी खाली क दिहल गइल. जलपान आदि का बाद, ई जानि के कि अब कुछ दिन ई परिवार राजकुमारी हिडिमा का साथे एही आश्रम में निवास करी, ऋषि अपना शिष्य लोगन के दुसरा दिने अलग पर्नकुटी बनवावे आ ओह लोगन के भरपूर मदद देबे क निर्देश दिहलन. फेरू युधिष्ठिर से कहलन, ”अब आप लोग संध्या स्नान आदि से निवृत होखीं. इहाँ से निगिचे जलाशय बा!“\n– ‘जी राउर बहुत बहुत आभार!’ जुधिष्ठिर सरधा में झुकि के प्रनाम कइलन, आ सब लोग शालि ऋषि का कुटी से बाहर निकलि आइल. माता कुन्ती के लेके हिडिमा जलाशय पर गइल. जलाशय के सिमसिमाइल हवा चलत रहे. शान्त, सुरम्य वातावरन में जाते कुन्ती सुखद अनुभूति कइली. हिडिमा बड़ पतई का दोना में जल भर के ले आइल. मुँह आँख धोवला का बाद कुन्ती के थकइनी जब कम भइल त हिडिमा सवाल कइलस, ”स्नान कइल चाहत बानी माता?“ ‘ए बेरा ठंढा बहुत बा… अगर राउर इच्छा होई त हम बेवस्था करीं.’\n– ‘ना बेटी, हम खाली हाथ-गोड़ धोइ के वापस लौटब! हँ तोहरा के स्नान जरूर क लेबे के चाहीं, जा. आपन ई भारी वस्त्र उतारि के नहाइ लऽ! तहार मन हलुक हो जाई.’ कुन्ती हिडिमा पर मीठ चितवन क नेह उड़ेलत कहली.\nहिडिमा तनिको देरी ना कइलस मृगचर्म वाला लबादा लेखा वस्त्र उतारि के आपन कंचुकी आ अन्तःवस्त्र पर ठेहुनियाइ के कुन्ती के सामने सकुचात बइठि गइल, ”हम माई के लाड दुलार से वंचित रहनी, शिशु अवस्था में कुन्दकी चान्या काकी के नेह छोह मिलल, उनहीं का पालन-पोसन में हमार इ काया बनल आ अब महतारी का जगहा तूँही न बाड़ू माई!“\nकुन्ती ओह निश्छल भोली बाकि विवेकी आदिवासी बाला के सुगढ़ गोहुँवाँ रंग क चिक्कन कमनीय काया देखि के मंत्रमुग्ध रहली, ”अरे हमार पगली हिडिमा, अब जल्दी नहइबो करऽ ना त हमार पुत्र आवत होइहें सऽ. मेहरारू, के नहाइल केहू ना देखे पावेला, काहेंकि ऊ पलक झपकावत नहा धोइ के वस्त्र पहिरि लेली सन. अब तूँहूँ ओह निहुरल मोट फेंड़ के लगे आपन ई कूल्हि वस्त्र धइके, जल्दी नहाइ लऽ.“\nहिडिमा, चंचल भाव से झपटत आपन वस्त्र उठाइ के फेंड़ का जरी धइलस आ जलाशय में धीरे से उतरि गइल. कुन्ती ओकरा बालसुलभ चपलता पर मुँह फेरि के हँसि दिहली… ”उनके अपना निर्णय पर खुसी भइल कि अइसन, निश्छल सुलच्छनी आ समझदार कुलवधू मिलल.“ ऊ अब अपना परिवार पर छाया नियर दिन-रात मँडरात संकटन का प्रति कुछ समय खातिर निश्चिन्त अनुभव करत रहली. उनका एह नव संबंध से बनवासी आ बलवान आदिवासी समुदाय के निष्कपट सहायता मिलल. ऊ जानत रहली कि ई संबंध आगा चलके निराश्रित पाण्डवन खातिर बहुत काम के साबित होई. एह शक्तिशाली समाज का व्यवस्थित एकता आ निष्ठा भाव के त ऊ दुइये दिन में जान चुकल रहली. अब ओकर प्रत्यक्ष अनुभव आ परतीतियो होत रहे.\n– ‘चलीं माता, हम नहा धोइ के रउरा आज्ञानुसार अब तइयार बानीं.’ हिडिमा के खनकत चपल बोली सुनते कुन्ती का ओठन पर एगो दुलार भरल प्रीतिकर मुस्कान उभरि आइल.\nभोजन का बाद ओह दिन आश्रमवासियन का तरफ से दिहल गइल पर्नकुटी में विश्राम भइल. हिडिमा, माई कुन्ती का सँगही एकोर सूतल. पाँचों भाई दुसरा ओर.\nभोरे-भोरे जब कुन्ती के नीन टूटल त अपना बगल में हिडिमा के ना पाइ के चिहुँक उठली, उनकर मन में तरह तरह के सवाल आ शंका उपजे लागल. ऊ चारू ओर नजर दउरवली. दुसरा ओर उनकर पाँचों बेटा सूतल लउकलन सऽ. ऊ उठि के पर्नकुटी से बहरा आ गइली, बाकिर हिडिमा के कुछ पता ना…. आखिर कहाँ चलि गइल भोरहीं-भोरे? कहीं अइसन त ना नऽ, कि ओकर इहाँ मने ना लागल… ऊ सोचली. फेर उनके, हिडिमा क भोला-भाला निश्छल चेहरा आ ओकर एक-एक बात-व्यवहार मन परल… ना इ होइये ना सके… एक छिन खातिर उनका मन में विचार आइल कि भीम के जगाइ के जलाशय का ओर भेजसु, फिर सोचली… कुछ देर इन्तजार क लिहला के बाद ऊ भीम के जगइहें. उनकर दीठि निरभेद सूतल भीम पर गइल… त मने-मन उनका अपना उजबुजाहट पर खुदे हँसी आ गइल. ऊ अपना जगह पर ओठँघि गइली आ कर बदलत फजीर होखे क इन्तजार करे लगली.\nझलफलाहे ऊ उठली, त सबका से पहिले जुधिष्ठिर के बोली सुनाइल… ‘प्रनाम माता.’ फेरू पीछे से भीम, फेरू अर्जुन… सब एक्के सँगे उठि के पाँव लागल. ऊहो असीस देत उठ बइठली. हिडिमा का बारे में केहू का कुछ पूछे से पहिलहीं उनकर आदेश गूँजल… ”चलऽ जा जलाशय का ओर, उहाँ से निवृत्त होके तब कुछ काम होई! तबले हिडिमो लवटि आई!“\n– ‘एकर माने कि भउजी सबका ले पहिलहीं चलि गइली! आदर्श बहू के कुल्हि लच्छन बा उनका में, भइया भीम उनके भले जंगली आदिवासी मानसु!’ नकुल के बोल सुनते सब हँसि दिहल.\nभीम बनावटी क्रोध देखावत उठसु, एकरा पहिले दूनों छोट भाई भाग के कुटी से बहरियाइ गइलन.\nजलाशय से नहाइ-धोइ के लवटला पर, सबका चेहरा पर अचरज के भाव लउकल. हिडिमा अपना कुछ आदिवासी युवकन का सँगे मोट मोट बाँस के थून्ही गाड़त रहली, दू गो युवक हाली-हाली चीरल बाँस बिछाइ के ओपर सरपत, मूँज आ नरकट बिछावत रहलन सऽ!\n– ‘अच्छा, भउजी त बड़ा तेज निकलली! एही बेरा कुटी छवाये शुरू हो गइल!’ नकुल सहदेव फलगरे ओनिये बढ़ चलल लोग.\nहिडिमा के निष्ठा आ काम का प्रति ओकर लगन पर कुन्ती मने-मन पछताये लगली… ऊहो ना जाने का-का सोचि गइली, हिडिमा का बारे में. ”अर्जुन, भीम तोहनो लोग के मदद करे के चाहीं, बेचारी के!“ उनका मुँह से अचके निकलल, त अर्जुनों दउरि के अपना छोट भाइयन के हाथ बंटावे लगलन.\nआश्रमवासियन से दाब, टाँगी आ हँसुआ माँगि के जब भीम आ अर्जुन आइल लोग त हिडिमा हँसत बोलल, ”देवर जी, ऊपर मुँड़ेर बान्हे खातिर सीधा आ मजबूत डाढ़ि के थूनी आ बल्ली के जरूरत पड़ी आ बीच में दूनो ओर मोट मोट लमहर थून्ही के! भाई निम्बा! तूँ सँगे जाके सहायता करऽ!“\nनिम्बा अर्जुन का पाछा बन का ओर चलल त भीम आ अर्जुन ओकरा सँगे बढ़ल लोग.\nहिडिमा दुसरका कुटी क नाप जोख के अन्दाज करत मोट मोट थून्ही गाड़े लागल.\nकुन्ती जब पूजा अर्चन का बाद जुधिष्ठिर का सँगे लइकन के बोलावे अइली, त देखि के अचम्भा में पड़ि गइली. दू गो कुटी तइयार हो चुकल रहे… आ हिडिमा अब तिसरा पर्नकुटी छवावे में लागल रहे… सूरूज क घाम में श्रम का पसेना से भींजल ओकर देंहि अउर सुघ्घर सलोना लागत रहे. भीम आ अर्जुन बीच का बड़े-बड़े थून्ही पर कूटल मूँज के रसरी से बँड़ेर बान्हत रहे लोग, आ दू गो आदिवासी नवहा बान्हल पलानी के अंतिम रूप देत रहलन सऽ.\n– ‘अब सब लोग, जलपान क लऽ जा बेटा, खराई हो जाई! हिडिमा अब रहे द बेटी!’ कुन्ती आगा बढ़त कहली!\n– ‘थोरकी देर अउर रुकि जाईं माई… देखीं हमरा हाथ में माटी लागल बा….’ हिडिमा गोबर, आ कवनो ललछाँह माटी मिलाइ के जल में सानत रहे. फेर कुन्ती खड़ा होके बिस्मित भाव से देखे लगली. छोट गड़हा खोनि के सानल ओह माटी में बनवासी युवक गेरू लेखा कवनो माटी डालि के, पानी डालत रहलन सऽ. हिडिमा अपना सखी निरिमा आ इंगुरी का सँगे, गील लेई बनल ओह माटी के दूनो हाथे उठाई के कुटी के चारू ओर लगावल नरकुल आ पतई से बनावल टाटी के अइसे लेवरत लीपत रहेल स, जइसे ऊ कवनो सुघर चिक्कन देवाल होखे. कुन्ती एह बुद्धिमत्ता वाला कलाकारी के देखि के मुग्ध रहली. बनवासी असभ्य आ अशिक्षित कहाये वाला एह जाति के श्रम, निष्ठा आ हुनर आ फुर्ती के ऊ कायल हो गइली. कुच्छे घरी में तिसरकी कुटी तइयार हो गइल.\n– ‘ई तीन गो कुटी काहें बनत बा भउजी ?’ अर्जुन चिकारी करत पुछलन…\n– ‘पहिली कुटी माता के रही आ दुसरकी बड़की कुटी आप सब खातिर रही… एम्मे सभे आँटि जाई…. हिडिमा मुस्कियात कहलस त सँगे सँगे ओकर दूनो सखी निरिमा आ इंगुरी का मुख पर अरथ भरल हँसी छितराइ गइल.’\n– ‘आ हई तिसरी काहें भउजी?’ सहदेव हँसत पुछलन… हिडिमा लजाइ के मूड़ी नीचे क लिहलस आ ओकर दूनो सखी खिलखिलाइ के हँसि दिहली सन.\n– ‘बस, बस बहुत मजाक भइल, अब चलऽ जा सब लोग जलपान करे!’ कुन्ती गम्हीर होत जइसे आदेश दिहली.\nसामूहिक जलपान में, बन से आइल कंद-मूल का साथ मीठ-मीठ बइर क फल आ जंगली सेब लेखा कुछ फल रहे. कुन्ती बड़ा दुलार आ नेह सहित सबके जलपान करवली. घंटा भर विश्राम आ बतकही का बाद ऊ लोग कुटी बनावे में दूना उछाह से जुटि गइल. हिडिमा अपना करीबी आ अंतरंग बनवासियन का साथे सुरूचिपूर्ण ढंग से काम में जुटल रहे. अनुज भाइयन का साथे भीमो पूरा उछाह से काम में लागल रहलन. हिडिमा बीच बीच में मोहक मुस्कान आ शरारती हँसी का साथ स्रम से पसेनियाइल भीम आ अपना बिनोदी देवरन के देख लेत रहे.\nसाँझ होत-होत तीनों परनकुटी तइयार हो गइल रहे. निम्बा आ ओकरा साथ के युवक बिछावन खातिर मोलायम खर-पतइयन क मोट-मोट कई गो चटाई तइयार क चुकल रहलन सऽ. निरिमा ओके कूटल हरियर मूँज का बरल रसरी से बड़ा सलीका से बन्हवावत, बिनवावत रहे.\nभीम गाछ-बिरिछ के बाँचल डाढ़ि आ झलांसी के घिसिरा के एकोरा धरत रहलन आ उनकर दुलरूआ छोट भाई हँसि-हँसि के उनकर मनोरंजन करत रहलन स. भीम खुश रहलन. हिडिमा के लगन आ नेह-निष्ठा भरल श्रम उनका अन्तर में, ओकरा प्रति उनकर प्रेम आ सम्मान अउर बढ़ा चुकल रहे. ऊ कनखी से हिडिमा के अपना सखी निरिमा आ बनवासी नवहन का साथ जब जलाशय का ओर जात देखलन त अपना छोट भाइयन के निर्देश देत बोलि परलन, ”चलऽ लोग, अब कुटी का चारू ओर फइलल खर-पतई आ कंजास बहारि के साफ सुथरा कइ दिहल जाव!“\nजुधिष्ठिर का सँगे कुन्ती हिडिमा आ ओकरा सहायकन के मेहनत आ लगन से बनावल गइल परन-कुटी के चारू ओर निरीक्षन करत, मने-मने सराहत रहली. कुटी का भीतर घुसे खातिर बड़ा ढंग से दुआरी बनावल गइल रहे. मोट-मोट दू गो हरियर बाँस का बीच में, तीन जगहा से बान्हल बाँस का फट्ठा सटाइ के बीनल-बान्हल चाँचर. जुधिष्ठिर दुआरि से चाँचर हटावत कुटी का भीतर झँकलन- गोबर आ चिक्कन माटी से लीपल-लेवरल चिक्कन फरस का एक ओर बिछावन खातिर ताजा बीनल चटाई. ऊ हर्षित होत बोल परलन, ”वाह! वाह हिडिमा, हमके आजु बहुत गर्व आ संतोष के अनुभव हो रहल बा! माता, हई आवास देखि के अनुजा के गुन-गिहिथान आ सुरूचि के बड़ाई के ना करी? हमके विश्वास नइखे होत… माता कि हिडिमासुर के बहिन ओकरा अतना विपरीत, सुघर-सुलच्छनी, बुधिमान आ गुनी बाटे.“\n– ‘बेटा, हमरा एह कुलबधू हिडिमा का सरल निष्कलुष रूप, सहज व्यवहार आ नेह-निष्ठा से बहुत सुख आ तृप्ति मिलल बा. आचार-विचार आ व्यवहार में इ अबले हमके कवनो आर्यकन्या से तनिको कम नइखे बुझाइल.’\n– ‘हँ माता, बाकिर भीम आ हिडिमा के अब जिम्मेदारियो बढ़ि गइल बा. हमनी के अब एह लोगन के बन्धनमुक्त कइके, हिडिमा के राज के नया बेवस्था आ इन्तजाम खातिर सलाह देबे के पड़ी! अस्थाइये सही, बाकि कम से कम बरिस भर तक हमहन के इहाँ रुकहीं के पड़ी, हँ आपन गोपन भाव बनवलो जरूरी बा पहिचान छुपावे खातिर.’ जुधिष्ठिर कुछु सोचत-बिचारत धीरे से कहलन.’\n– ‘हँ, तूँ बिल्कुल ठीक सोचत बाडऽ! काल्हु सबेरे हम हिडमा के समझा देइब कि अब ऊ इहाँ के चिन्ता-फिकिर छोड़ि के भीम का सँगे दिन भर घूमे फिरे खातिर सुतंत्र बाड़ी. भीमो के उनका सँगे आहार बिहार का साथ साथ इहाँ के राज-काज के जिमवारी उठावे खातिर हम कहबि.’ कुन्ती जइसे निरनय पर पहुँचत कहली.\nनिरिमा आ ओकरा साथे आइल लोगन के छोड़ि के जब संझा के हिडिमा लवटल त ओकर प्रफुल्लित चेहरा देखे लायक रहे. सरोवर में नहइला कारन ओकर गेहुँआँ रंग दमकत रहे. केश पानी से सिमसिमाइल रहे, बाकिर ओम्मे ताजा फूलन क गूँथल माला बड़ा सहूर से बान्हल रहे. ओकरा हाथ में पुरइन पात के एगो बड़हन दोना रहे, जवना में उज्जर, पीयर आ ललछौंहा पँखुरियन वाला सुगंधित फूल रहे. जलाशय से आश्रम में लवटत खा, ऊ जवन राह पकड़ले रहे, ऊ बन का ऊँचाई वाला हरियर घास भरल पथरीला राह रहे. थोरिके देर पहिले ऊ भीम के अपना अनुजन का सँगेे जलाशय का ओर जात देखलहूँ रहे. मन में रंग विरंग क सपना बुनत, अपने में हेराइल उटपटांग डेग डालत खा, अचके भीम के ठठाइ के हँसल सुनि के उ चिहुँकि उठल रहे. हँसी का दिशा में जब ओकर नजर गइल त ओकरो हँसी आ गइल… ”अल्हड़ भोला भाला भीम बुझला छोट भाइयन का सँगे हँसत-ठठात नहाये-धोवे जात रहलन. धीरे धीरे आश्रम के कुटी लउके लागल रहे.“\n”इ हाथ में का लेले बाड़ू बेटी हिडिमा?“ कुन्ती मूड़ी नीचे कइले आवत हिडिमा से पुछली.\n– ‘आप लोगन खातिर कुछ फूल चुन के लेले आइल बानी माता, एम्मे नीचे कुछ सुगंधित फूलो बा!’ हिडिमा कुटी का भीतर चलि गइल.\nकुन्ती नवबधू के अन्तर्मन के भाव समझ चुकल रहली. फूलन के दोना नीचे धरत हिडिमा का लगे पहुँचि के ओकरा माथ पर हाथ फेरत कहली, ”बेटी, तूँ पहिले जाइके आपन कुटी ठीक-ठाक क आवऽ! थोरिकी सा पूजा क फूल इहाँ रखि के बाकी ले ले जा, आज भीम का साथ तहार पहिल रात हऽ, उहाँ के साज सजाव तोहरे हाथे होई त नीक रही.“\nलजात, सकुचात हिडिमा कुन्ती का कहला अनुसार कुछ फूल एगो पतई पर धइके बाहर निकलि गइल. तिसरका पर्नकुटी में पहिलहीं से नरम गलइचा नियर बड़हन बिछावन बिछावल देखि के हिडिमा मुस्कियइला बिना रहि सकल. बिछावन पर पहिलहीं से कुछ फूल छितरावल रहे… ”जरूर ई सब काम देवर लोग कइले होई! ऊ अंदाज लगवलस आ ई सब खातिर माता क मौन स्वीकृति होई. ऊ दोना का फूलन से दुआरि पर बन्दनवार लेखा बनवलस; आ छोट छोट श्वेत सुगंधित फूल सेज पर छिटलस फेरू खड़ा होके सजावल कुटी के भर आँखि निहारत, एक छन खातिर आपन आँखि बन क लिहलस, ओकरा भीतर सुतल प्रेम के अगिन जइसे जागि उठल. ई अब अपना प्रिय का अँकवारि में उनका दरस-परस से शांत होई… ओके लागल कि भीम ओकरा लगहीं खड़ा होके मुस्किया रहल बाड़न… लाज में ओकर दूनो हथेली अपना आपे पलकन के ढाँपि लिहलस. बाहर कुछ आहट मिलल, त चेतना लवटल. ऊ कुटी से बहरा निकलल आ दुआरि के चाँचर लगा दिहलस.\nचउथी कड़ी | तिसरकी कड़ी | दुसरकी कड़ी | पहिलका कड़ी\nPrevious Post: गणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी में\nNext Post: रविशंकर जी, याद बा नू ऊ बतिया जवन पिछला साल कहले रहीं ?


एन. डी. देहाती: January 2011\nवइसे भ्रष्टाचार क शाब्दिक अर्थ ज्ञानी लोग गढ दिहलें जे अचार-विचार से भ्रष्ट उ भ्रष्टाचारी। ज्ञानी लोग भ्रष्टाचार की कई रूप-स्वरूप के बड़ी-बड़ी व्याख्या कइले हवें, यथा-लूट, डकैती, चोरी अपहरण, हत्या, झूठ, फरेब, धोखाधड़ी, विश्वासघात, रिश्वतखोरी, हरामखोरी, लालच, छल...। जैसे हरि के हजार नाम, वैसे भ्रष्टाचार के भी कयी नाम। येही से बंदा कहता- हे भ्रष्टाचार तोहार जय हो, विजय हो...।\nधर्म में आस्था रखे वाला भाई-बहिनिन से माफी चाहत, भ्रष्टाचार के गुणगान के लिए कुछ उदाहरण अपने समझदानी से देत हईं। भगवान भोलेनाथ के लड़िकन, कार्तिकेय व गणेश में पृथ्वी के भ्रमण की होड़ लगल त गणेश महराज क चूहा षड़ानंद के मोर से भला कैसे तेज दौड़ सकत, सो गणेश जी ने माता-पिता के ही परिक्रमा क लिहलें। इ कौन इमानदारी ह भाई? श्रीहरि बामन रूप में राजा बलि से तीन डेग जमीन की बदला में तीनों लोक आ बलि के पीठ भी नपला लिहलें। हरिश्चन्द्र अइसन सत्यवादी के भ्रष्टाचार की जाल में फंसा के सांसत में डाल दिहल गइल। चक्रवर्ती सम्राट के डोम राजा की घरे बिकाये के पड़ल। बेटा बिकाइल, मेहरी नीलाम हो गइल। मरघट के रखवाली करे क पड़ल। गौतम ऋषि के नारी अहिल्या से देवतन के राजा इंद्र व चंद्रमा छल कइलें। रामजी, बाली के ताड़ की आड़ से मार दिहलें, इहो एगो छले ह। महाभारत काल में त भ्रष्टाचार के दुष्टान्त भरल पड़ल बा। पांच पति के एगो पत्नी...। जुआड़ी दांव पर लगा दिहलें। मामा शकुनी अइसन मकुनी पकवले की भांजा दुर्योधन के जितवा दिहलें। धृतराष्ट्री व्यवस्था में द्रोपदी क चीरहरण हो गइल। लाक्षागृह में आग लगवावल, चक्रव्यूह के रचना..., अभिमन्यु क वध...। इ सब भ्रष्टाचार ना त का ह?\nउपभोक्तावादी संस्कृति आ बाजारवाद की येह दुनिया में जे भ्रष्ट आचरण ना सीखी उ बउक कहाई। बच्चा ईमानदारी से परीक्षा दई त मेरिट में पिछड़ जाई। भ्रष्टाचार के गुणा-गणित वाला के देखीं कइसे छलांग लगावत, छरकत आगे बढल चल जात हवें। ई भ्रष्टाचार के ही कृपा बा कि जेकरा सलाखन की पीछे होखे के चाहीं उ सदन के सोभा बढ़ावत हवें। न्याय क मंदिर में जहां न्यायदेवता बैठल हवें ओहिजा पेशकार नाम क जीव रहले भेंट लेता, तब तारीख देता। येही से बंदा कहता- हे भ्रष्टाचार तोहार जय हो, विजय हो..\nउल्लू! एगो प्राचीन पक्षी। एतना प्राचीन कि जब ब्रह्माण्ड के संरचना भइल त विष्णु भगवान की नाभि से कमल निकरल आ ओपर ब्रह्मा जी पैदा भइलन। मतलब ब्रह्मा की पैदाइश से पहिले शेश शैय्या पर सुतल विष्णु भगवान आ उनकर पांव दबावत लक्ष्मी मैया। ओही लक्ष्मी मइया के वाहन हवें उल्लू। हम अपना ‘उल्लूगिरी’ से इ सिद्ध क दिहलीं कि उल्लू के पैदाइशी ब्रह्मा जी से भी पहिले भइल होई। ‘उल्लू’ केवल एगो पक्षी ना ह। ओकर कई गो रूप-स्वरूप बा। जबतक देश-दुनिया में उल्लूगीरी रही। गदहन की राज में लात आ बात क घमासान चली। केहू यदि बड़ा चालाक बनत बा त ओकरा पीछे जरूर कवनो ‘उल्लू की पट्ठा’ के हाथ बा। केहू यदि केहू के ‘उल्लू बनावत’ बा त उल्लू बने वाला के ही दोष बा। सब जान-बूझ के उल्लू बनल मजबूरी बा। उल्लू प्रकृति क ग्राफ बैलेंस करेवाला जीव ह। यदि दुनिया में सब चालाक ही हो जाई त व्यवस्था गड़बड़ा जाई येह लिए कुछ उल्लू टाइप के लोग भी रहे के चाही। तबे होशियार लोग आपन ‘उल्लू सीधा’ करत रहिहन।\nतनी सोचीं, अगर दिन में भी उल्लू का दिखाई देवे लागे बत का होई? हो सके लक्ष्मी मइया के कवनो जाम की झाम में अकेले छोड़ के फुर्र से उड़ जा। लक्ष्मी मइया धन के देवी हईं कि जमाना एडवांस भइला की बाद भी कवनो लग्जरी गाड़ी के आपना वाहन ना बनवली। जेतने महंगा गाड़ी ओतने खर्चा। लक्ष्मी मइया की वाहन की मेन्टीनेंस पर कानी कौड़ी क भी खर्चा ना बा। दिनभर उल्लू बेचारे क लउकबे ना करी आ रात की बेरा कवनो मुड़ेर पर यदि मुर्रर... मुर्रर... बोलले त लोग का अपशकुन ही लागी। वर्ष में एक दिन अइसन पंक्षी के पूजा आ आदर के व्यवस्था बनावेवाला भी उल्लू ना रहलन। असों की दीवाली पर खुशी मनावल गइल। दीप जलावल गइल। पूवा-पकवान खाइल-खियावल गइल। लक्ष्मी मइया के जयकार मनावल गइल। आ जइसे चोर अमवस्या जगावें लें, ओइसे अपनी अन्दर की ‘उल्लूगीरी’ के जगावल गइल। फिर वर्षभर आपन उल्लू सीधा कइल जाई लोग के उल्लू सीधा कइल जाई लोग के उल्लू बनाके। दीपावली मनल, गोधन कुटाइल अब छठ के तैयारी बा। बाजार से सब फल सब्जी खरीद के चढ़ावल जाई।\nगेहूं की पिसायी में जर्ती कटला के बात रउरा सभे सुनले होइब। जर्ती एक प्रकार के वसूली ह। जब आदमी पिसात होखे त जर्ती कइसे कटाला, इ बात गोरखपुर के सांसद योगी आदित्यनाथ की बात से जनलीं। दरअसल पूरा पूर्वांचल नवकी बेमारी से त्रस्त बा। कुछ लोग ऐके जपानी बुखार त कुछ जेयी कहत हवें। मेडिकल कालेज में लगभग तीन सौ बच्चा लोग मच्छर ससुरन की कटला से भर्ती हवन। येह साल तकरीबन ढ़ायी सौ लाश मेडिकल के बहरियाइल जवन इंसेफेलाइटिस से पीड़ितन के रहल। गोरखपुर, देवरिया, कुशीनगर, महराजगंज, सिद्धार्थनगर, बस्ती, संत कबीर नगर ही ना बलिया, बिहार, आजमगढ़ आ मऊ के मरीज भी एइजा मरे खातिर आवत हवें। मेडिकल कालेज में बेड के इ हाल बा एक-एक पर तीन-तीन। सोमवार के स्वास्थ्य मंत्री अनंत मिसिर जेयी पर लेयी लगावे आइल रहलन। अफसरन-डाक्टरन से बइठक कइले, फुर्र हो गइलें। अइसन संवेदनहीन, कठकरेजी मंत्री हम ना देखलीं। मंत्री जी ! रउरा भगवान ना हयीं कि मेडिकल कालेज में मरत लरिकन के बचा लेइब। मेडिकल कालेज में जइतीं त जवन मायी-बाप अपनी बच्चन के लेके भर्ती हवें उनकी पीड़ा पर कुछ मरहम लागि गइल रहित। उजरत कोख पर आंसू बहावत मायी-बोहिन लोग के आंसू पोछि दिहले राउर अंगोछा मैला ना हो जाइत। रउरा, माथे पर हाथ धइले कवनो अइसन बाप जवना के उत्तराधिकारी लेबे वाला बेटा ना बचल ओकरा माथा पर आपन हाथ भर रख देतीं त उ संतोष के सांस लेइत। लोग रोवत बा, फेंकरत बा। लइका मरत हवें। लाश बहरियात बा। दवा करावत में गहना-गुरिया, खेती-बारी बिकाता। लेकिन राउर ‘हाथी छाप’ सरकार ‘डाढ़ा खाइल आ लीद कइल’ में ही सीमित बा। लोग के लइका मरि गइल, राउर संवेदना मरि गइल। मुअल मनयी के सूतक सांसत में डाल देला। दया भाव देखइतीं त दुआ मिलित। रउरा अइलीं, गइलीं। लेकिन गोरखपुरिहन के झकझोर गइलीं। सदर सांसद योगी आदित्यनाथ कहलन कि मंत्री जी गोरखपुर में वसूली करे आइल रहलें। योगी कहलें कि क्षेत्र में आके मेडिकल कालेज ना गइलें इ त बेशर्मी के हद बा। नगर विधायक डाक्टर राधामोहन दास अग्रवाल कहलन कि मंत्री गैर जिम्मेदार हवन। उनकी में ना र्इमानदारी बा, ना संवेदना। हम त इहे कहत आपन बतकही बंद करत हयीं हे अनंत! राउर कथा अनन्ता मेडिकल कालेज भरोस भगवंता।


प्रदर्शनकारीन के पूड़ी-सब्जी खियावय वाला UP क मुख्यमंत्री, पढ़ी पूरी कहानी - Namaste Lucknow\nचंद्रशेखर अपने कुछ साथीन के साथ संझा के मुख्यमंत्री चंद्रभानु गुप्ता के इहां गइलन. गुप्ता के पास संदेशा गयल त उ तुरंत मिलय बदे बोलाइ लेहलन. चंद्रभानु गुप्ता मुहफट रहलन, लेकिन दयालु भी. चंद्रशेखर जइसय मुख्यमंत्री के सामने पहुंचलन, चंद्रभानु कहलन – आवा भूखा-नंगा लोग. एतना जने के लेइ के त आइ गइला, अब लखनऊ में सबके भूखा मरबा? चंद्रशेखर कहलन -आपक राज हौ, जइसन चाहय, करय. चंद्रशेखर के एह बाती पर गुप्ता खिसियाइ उठलन. लेकिन फिर कहलन -हम बोलि देहले हई, पूड़ी-सब्जी पहुंचत होई. हम पहिलय समझि गयल रहे कि बोलाइ त लेबा सबके, लेकिन खाए-पीए क इंतजाम न कइ पइबा. चंद्रशेखर अबही मुख्यमंत्री के पास ही रहलन, उधर प्रदर्शनकारीन के पास पूड़ी-सब्जी पहुंचि गयल. दिनभर क भूखायल लोग जमि के पूड़ी-तरकारी भिड़उलन. अपने विरोधी के साथ भी अइसन आचरण भारतीय राजनीति में अपने आप में एक अनोखा उदाहरण हौ.\nचंद्रभानु गुप्ता तीन बार उत्तर प्रदेश क मुख्यमंत्री बनलन. लेकिन पांच साल क कार्यकाल एक बार भी पूरा नाहीं कइ पइलन. डॉ. संपूर्णानंद के इस्तीफा देहले के बाद पहिली बार सात दिसंबर, 1960 के गुप्ता मुख्यमंत्री बनलन. ओह समय उ विधायक भी नाहीं रहलन. सन 1957 क चुनाव उ लखनऊ पूर्व सीट से हारि गयल रहलन. राज्यपाल मुख्यमंत्री नियुक्त कइले के बाद ओन्हय विधानपरिषद में मनोनीति कइलन. चंद्रशेखर ओह समय प्रजा सोशलिस्ट पार्टी के राज्य इकाई क महासचिव रहलन. प्रजा सोशलिस्ट पार्टी 1962 के चुनाव क तइयारी करत रहल अउर माहौल बनावय बदे कांग्रेस सरकार के खिलाफ लखनऊ में विरोध प्रदर्शन बोलावल गयल रहल. चंद्रभानु गुप्ता के ऊपर आरोप रहल कि उ कारोबारीन क जादा ख्याल रखयलन अउर एकरे बदले में ओनसे पइसा अइठयलन. किसान, मजदूर अउर आम आदमी गुप्ता के एजेंडा में नाहीं हयन. चंद्रशेखर विरोध प्रदर्शन क नेतृृत्व करत रहलन. लेकिन 1962 के विधानसभा चुनाव मे प्रजा सोशलिस्ट पार्टी क प्रदर्शन अच्छा नाहीं रहल अउर पार्टी क सीट संख्या 44 से घटि के 38 होइ गइल. चंद्रशेखर भी जनवरी 1965 में कांग्रेसी होइ गइलन. पुरनिया बतावयलन कि चंद्रभानु गुप्ता के ही प्रभाव में आइ के चंद्रशेखर कांगे्रस में शामिल भयल रहलन.चंद्रभानु गुप्ता के नेतृत्व में कांग्रेस 1962 के चुनाव में जोरदार वापसी कइलस, अउर गुप्ता उत्तर प्रदेश क सबसे ताकतवर नेता बनि गइलन. उ खुद रानीखेत दक्षिण सीट से जीत दर्ज करइलन. मुख्यमंत्री क कुर्सी बरकरार रहल, लेकिन नेहरू के इ नीक नाहीं लगल अउर ओनके इशारे पर के. कामराज प्लान बनउलन, जवने के तहत दुइ अक्टूबर, 1963 के गुप्ता के पद छोड़य के पड़ल. सुचेता कृपालानी मुख्यमंत्री बनलिन. गुप्ता 1967 के चुनाव में फिर रानीखेत से जीतलन अउर दूसरी बार मुख्यमंत्री बनलन. लेकिन एदइयां चैधरी चरण सिंह खेला बिगाड़ि देहलन. गुप्ता के 19 दिन (14 मार्च, 1967 से तीन अप्रैल, 1967) में ही कुर्सी खाली करय के पड़ल. चरण सिंह कांग्रेस छोड़ि के, तोड़ि के मुख्यमंत्री बनि गइलन. लेकिन ओनकर सरकार चलि नाहीं पइलस अउर 26 फरवरी, 1969 के गुप्ता फिर एक दइयां मुख्यमंत्री बनलन अउर 18 फरवरी, 1970 तक पद पर रहलन.


जनवरी 19, 2011 उपन्यास, दयानन्द पांडेय, भोजपुरी, लोक कवि अब गाते नहीं\nउपन्यास का बारे में\n“लोक कवि अब गाते नहीं” सिर्फ भोजपुरी भाषा, ओकरा गायकी, आ भोजपुरी समाज के गिरावट के कहानिये भर ना ह, बलुक लोक भावना आ भारतीय समाज के संत्रास के आइनो ह. गाँव के निर्धन, अनपढ़, आ पिछड़ी जाति के एगो आदमी एक जून भोजन, एगो कुर्ता पायजामा पा जाए के ललक आ कबो ना रुके वाला संघर्ष का बावजूद अपना लोकगायकी के कइसे बचा के राखऽता, लोक गायकी के ना सिर्फ बचा के राखत बा बलुक ओकरा के शिखर तक चहुँपावत बा. ई उपन्यास एह ब्यौरा के बहुते बेकली से बाँचत बा. साथही शिखर पर चहुँपला का बावजूद लोक गायक के के गायकी कइसे अउरी निखरे का बदला बिखरत चल जात बा, बाजार के दलदल में धँसत चल जात बा, एहू सच्चाईओ के ई उपन्यास बहुते बेलौस हो के भाखऽता, ओकर गहन पड़ताल करत बा. लोक जीवन त एह उपन्यास के रीढ़ बड़ले बा. आ जइसे कि उपन्यास का अंत में नयी दिल्ली स्टेशन पर लीडर ठेकेदार बब्बन यादव के बार-बार कइल “लोक कवि जिन्दाबाद” के उद्घोष आ फेर छूटते पलटि के लोक कवि के कान में फुसफुसा के ई पूछल कि, “बाकिर पिंकिया कहाँ बिया ?” लोक कवि के भाला लेखा खोभत बा आ उनुका के तूड़ के राखि दे ता. तबहियो उनका से जवाब नइखे दिहल जात. ऊ आदमी जे शिखर पर बइठला का बादो छितराये खातिर मजबूर हो गइल, शापित हो गइल, अपने रचल गढ़ल बाजार का दलदल में धँसत चलि गइल. लोक कवि अब छटपटात बा पानी से बाहर निकलल कवनो मछरी का तरह आ पूछत बा, “बाकिर भोजपुरी कहाँ बा ?” बाकिर बतर्ज बब्बन यादव, “बाकिर पिंकिया कहाँ बिया ?” लोक गायकी पर लगातार चलत जूते त “लोक कवि अब गाते नहीं” के शोक गीत बा. आ संघर्षो गीत.”\n“तोहरे बर्फी ले मीठ मोर लबाही मितवा!” गावत-बजावत लोक कवि अपना गाँव से एगो कम्युनिष्ट नेता का साथे सीधे लखनऊ चहुँपले त उनुका तनिको अन्दाजा ना रहल कि सफलता आ मशहूरी के कई-कई गो सीढ़ी उनुका इन्तजार में खड़ा बाड़ी सँ. ऊ त बस कवनो तरह दू जून के रोटी जुगाड़े का लालसा में रहलन. संघर्ष करत-करत ई दू जून के रोटी के लालसा कइसे आ कब यश का लालसा में बदलि गइल, उनुका पतो ना चलल. हँ, यश आ मशहूरी का बाद ई लालसा कब धन-वृक्ष के लालसा में बदलल एहकर तफसील जरुर उनुका लगे बा. बलुक कहीं त ई तफसीले एह दिना में उनुका के हरान करिके रखले बा.\nगाँव में नौटंकी, बिदेसिया देखि-देखि नकल उतारे के लत उनुका के कब कलाकार बना गइल एहकरो तफसील उनुका पाले बा. एह कलाकार बने के संघर्ष के तफसीलो उनुका लगे तनि बेसिये शिद्दत से बा.\nपहिले त ऊ बस नौटंकी देखि-देखि ओकर नकल पेश करके लोग के मनसायन करत रहलें. फेरु ऊ गाना गावे लगले. कँहरवा गाना सुनतन. धोबिया नाच, चमरउआ नाचो देखतन. एहकर बेसिये असर पड़त उनुका पर. कँहरवा धुन के सबले बेसी. ऊ एहकरो नकल करतन, नकल उतारत-उतारत ऊ लगभग पैरौडी पर आ गइले. जइसे नौटंकी में नाटक के कवनो कथा-वस्तु के गायकी का माध्यम से आगा बढ़ावल जाला, ठीक ओही तर्ज पर लोककवि गाँव के कवनो समस्या उठवतन आ ओकरा के गाना में फिट करिके गावसु. अब उनुका हाथ में बजावे खातिर एगो खँजड़ी कहीं कि ढपलिओ आ गइल रहुवे. जबकि पहिले ऊ थरिया भा गगरी बजावत रहलें. बाकिर अब खँजड़ी. फेर त उनकर गाना के सिवान गाँव के सरहद लाँघत जिला-जवार के समस्या छूवे लागल. एह फेर में ऊ कई बेरा फजीहतो का फेज से गुजरलन. कुछ सामन्ती जमींदार टाइप के लोगो जब उनुका गाना में आवे लागल, आ जाहिर बा कि एह गाना में लोक कवि एह सामंतन के अत्याचारे के गाथा गूँथल करसु, त ओह लोग के नागवार गुजरे. से लोक कवि के कुटाई पिटाइओ ऊ लोग कवनो ना कवनो बहाने जबे-तबे करवा देव. बाकिर लोक कवि के हिम्मत एह सब से टूटे ना. उलटे उनुकर हौसला बढ़त जाव. नतीजतन जिला-जवार में अब लोक कवि आ उनुका कविताई चरचा के विषय बने लागल. एही चरच का साथे ऊ अब जवानो होखे लगलन. शादीओबियाह हो गइल उनुकर. बाकिर रोजी-रोजगार के कुछ जुगाड़ ना हो पावल उनुकर. जाति से पिछड़ा जाति के भर रहले. कवनो बेसी जमीन-जायदादो ना रहुवे. पढ़ाई-लिखाई आठवींओ तकले ठीक से ना हो पावल रहुवे. त ऊ करबो करतन त का ? कविताई से चरचा आ वाहवाही त मिलत रहे, कभी-कभार पिटाई-बेईज्जतिओ हो जाइल करे बाकिर रोजगार तबहियो ना मिले. कुर्ता पायजामा तक के मुश्किल हो जाव. कई बेर फटहा पहिर के घूमे पड़े. कि तबहिये लोक कवि का भाग से छींका टूटल. विधान सभा चुनाव के एलान हो गइल. एगो जवारी कम्युनिष्ट नेता-विधायक फेरु चुनाव में उतरलन. एह चुनाव में ऊ कविओ के सेवा लिहलन. उनुका कुरतो पायजामा मिल गइल. लोक कवि जवार के समस्या जानत रहलें आ ओहिजा के धड़कनो. उनुकर गाना वइसहूं पीड़ित आ सतावल जा रहल लोग के सच्चाई का निगचा रहत रहे. से कम्युनिष्ट पार्टी के जीप में उनकर गाना अइसन लहकल कि बस पूछीं मत. ई ऊ जमाना रहुवे जब चुनाव प्रचार में जीप आ लाउडस्पीकरे सबले बड़ प्रचार माध्यम रहे. कैसेट वगैरह त तबले देश देखलही ना रहे. से लोक कवि जीप में बइठ के गाना गावत घूमसु. मंचो पर सभा में गावसु.\nकुछ ओह कम्युनिष्ट नेता के आपन जमीन त कुछ लोक कवि के गीतन के प्रभाव. नेताजी फेरु चुनाव जीत गइले. ऊ चुनाव जीत के उत्तरप्रदेश का विधानसभा में चुना के लखनऊ आ गइलें तबहियो लोक कवि के ना भुलइले. साथही लोक कविओ के लखनऊ खींच ले अइलन. अब लखनऊ लोक कवि खातिर नया जमीन रहुवे. अपरिचित आ अनचिन्हार. चउतरफा संघर्ष उनुकर राह ताकत रहे. जीवन के संघर्ष, रोटी-दाल के संघर्ष, आ एह खाये-पहिरे-रहे के संघर्षो से बेसी बड़ संघर्ष रहुवे उनुका गाना के संघर्ष. अवध के सरजमीं लखनऊ जहाँ अवधी के बोलबाला रहुवे ओहिजा लोक कवि के भोजपुरी भहरा जाइल करे. तबहियो उनुकर जुनून कायम रहल. ऊ लागल रहले आ गली-गली, मुहल्ला-मुहल्ला छानत रहसु. जहँवे चार लोग मिल जाव तहँवे “रइ-रइ-रइ-रइ” गुहार कर के कवनो कँहरवा सुनावे लागसु.बावजूड एह सबके उनुकर संघर्ष आउरी गाढ़ होखत जाव.\nएही गाढ़ संघर्ष का दिन में लोक कवि एकदिन आकाशवाणी चहुँप गइले. बड़ा मुश्किल से घंटन के जद्दोजहद का बाद उनुका परिसर में ढुके के मिल पावल. जाते पूछल गइल, “का काम बा ?” लोक कवि बेधड़क कहले, “हमहू रेडियो पर गाना गायब !” उनुका के समुझावल गइल कि अइसहींये जेही तेही के आकाशवाणी से गाना गावे ना दिहल जाव. त लोक कवि तपाक से पूछलें, “त फेरु कइसे गवावल जाला ?” बतावल गइल कि एकरा खातिर आवाज के टेस्ट लिहल जाला त लोक कवि पूछले, “ई टेस्ट कवन चीज होखेला ?” बतावल गइल कि एक तरह के इम्तिहान हवे, त लोक कवि तनी मेहरियइले आ भड़कलन, “ई गाना गावे के कइसन इम्तिहान ?”\n“बाकिर देवे के त पड़बे करी.” आकाशवाणी के एगो कर्मचारी उनुका के समुझावत कहलसि.\n“त हम परीक्षा देब गावे के. बोलीं कब देबे के बा ?” लोक कवि कहले, “हम पहिलहू मिडिल स्कूल में परीक्षा दे चुकल बानी.” ऊ बोलत गइले, “दर्जा आठ त ना पास कर पवनी बाकिर दर्जा सात त पास हइये हईं. बोलीं काम चली ?” कर्मचारी बतवलसि कि, “दर्जा सात, आठ के इम्तिहान ना, गावे के इम्तिहान होखी जवना के आडिशन कहल जाला. एकरा ला फारम भरे के पड़ेला. फारम भरीं. फेर कवनो तारीख तय कर के खबर कर दिहल जाई.” लोक कवि मान गइल रहले. फार्म भरले, इन्तजार कइले, अउर इम्तिहान दिहले. बाकिर इम्तिहान में फेल कर गइले.\nलोक कवि बेर-बेर इम्तिहान देसु आ आकाशवाणी वाले उनुका के फेल कर देसु. रेडियो पर गाना गावे के उनुकर सपना टूटे लागल रहे कि तबहिये एगो मुहल्ला टाइप कार्यक्रम में लोक कवि के गाना एगो छुटभैया एनाउन्सर के भा गइल. ऊ उनका के अपना साथे ले जा के छिटपुट कार्यक्रमन में एगो आइटम लोको कवि के राखे लागल. लोक कवि पूरा मन लगा के गावसु. धीरे-धीरे लोक कवि के नाम लोग का जुबान पर चढ़े लागल. बाकिर उनकर सपना त रेडियो पर “रइ-रइ-रइ-रइ” गावे के रहल. बाकिर पता ना काहे ऊ हर बेर फेल कर जासु. कि तबहिये एगो शो मैन टाइप एनाउन्सर से लोक कवि के भेंट हो गइल. लोक कवि ओकरा क्लिक कर गइले. फेरु ऊ शो मैन एनाउन्सर लोक कवि के गाना गावे के सलीका सिखवलसि, लखनऊ के तहजीब आ लंद-फंद समुझवलसि. गरम रहे का बजाय बेवहार में नरमी के गुन समुझवलसि. ना सिर्फ अतने, बलुक कुछ सरकारी कार्यक्रमो में लोक कवि के हिस्सेदारी करवलसि. अब जइसे सफलता लोक कवि के राह देखत रहे. आ संजोग ई कि ओह कम्युनिष्ट विधायक का जुगाड़ से लोक कवि के चतुर्थ श्रेणी के सरकारी नौकरियो मिल गइल. एगो विधायके निवास में उनकर पोस्टिंगो हो गइल. जवना के लोक कवि “ड्यूटी मिलल बा” बतावसु. अब नौकरियो रहे आ गावलो-बजावल. लखनऊ के तहजीब के ऊ आ ई तहजीब उनुका के सोखत रहुवे.\nजवने भइल बाकिर भूजा, चना, सतुआ खा के भा भूखे पेट सूते आ मटमइल कपड़ा धोवे के दिन लोक कवि का जिंदगी से जा चुकल रहुवे. इहाँ उहाँ जेकरा-तेकरा किहाँ दरी, बेंच पर ठिठुरत भा सिकुड़ के सूते दिनो बीत गइल रहे लोक कवि के. इनकर-उनकर दया, अपमान आ जब-तब गारी सुने के दिनो हवा हो चुकल रहे. अब त चहकत जवानी के बहकत दिन रहे आ लोक कवि रहले.\nएही बीच ऊ आकाशवाणी के आडिशनो पास करिके ओहिजो आपन डफली बजा के “रइ-रइ-रइ-रइ” गुहारत दू गो गाना रिकार्ड करवा आइल रहले. उनुका जिनिगी से बेशउरी आ बेतरतीबी अब धीरे-धीरे उतार पर रहे. ऊ अब गावतो रहलन, “फगुनवा में रंग रसे-रसे बरसे !”\nदेखते-देखत लोक कवि का लगे कार्यक्रम के बाढ़ आ गइल. सरकारी कार्यक्रम, शादी-बियाह के कार्यक्रम, आकाशवाणी के कार्यक्रम. अब लोक कवि आपन एगो बिरहा पार्टियो बना लिहले रहले.\nलोक कवि बेसी पढ़ल-लिखल ना रहले. ऊ खुदे कहसु, “सातवाँ दर्जा पास हईं, आठवीं फेल.” तबो उनुकर खासियत इहे रहे कि अपना खातिर गाये वाला गाना ऊ अपनही जोड़ गांठ के लिखसु आ अधिकतर गाना के कँहरवा धुन में गूंथसु आ गावत त उहे उनुकर खास बन जाव. ऊ कई बेर पारंपरिक धुनो वाला गाना में जोड़ गाँठ के कुछ अइसन नया चीज, कवनो बहुते टटका मसला गूँथ देसु त लोग वाह वाह कर उठे. गारी, सोहर, कजरी, लचारी सभे गावसु बाकिर अपने निराला अंदाज में. अब उनुकर नाम लखनऊ से पसरत पूर्वी उत्तर प्रदेश के सिवान लाँघत बिहार के छूवे लागल रहे. एही बीच उनुकर जोड़ गाँठ रंग ले आइल आ ओह शोमैन एनाउंसर का कृपा से उनुकर एगो ना दू-दू गो एल॰पी॰ रिकार्ड एच॰एम॰वी॰ जइसन कंपनी रिलीज कर दिहलसि. साथही अनुबंध करा लिहलसि कि अगिला दस बरीस ले ऊ कवनो दोसरा कंपनी खातिर ना गइहें. अब लोक कवि के धूम रहे. अब ले त ऊ सिर्फ रेडियो पर जब-तब गावत रहले. बाकिर अब त शादी-बियाह, मेला-हाट हर जगहे उनुकर गाना जे चाहत रहे बजवा लेत रहे. उनुकर एह रिकार्डन के चरचा कुछ छिटपुट अखबारनो में भइल. छुटभइया कलाकार लोक कवि के नकल कइल शुरु कर दिहले. लेकिन अब लोक कवि का नाम पर कहीं-कहीं टिकट शो आ “नाइट” होखे लागल रहे. गरज ई कि अब लोक कवि कला से निकसि के बाजारि के रुख करत रहले. बाजार के समुझत तउलत रहले आ बाजारो लोक कवि के तउलत रहे. एही नाप तउल में ऊ समुझ गइलन कि अब सिर्फ पारंपरिक गाना आ बिरहा का बूते बेसी से बेसी रेडियो भा इक्का दुक्का प्रोग्रामे हो सकेला, बाजार के बहार ना मिल सके. से लोक कवि पैंतरा बदललन आ डबल मीनिंग गाना के घाल-मेल शुरु कर दिहलन, “कटहर के कोवा तू खइबू त मोटका मुअड़वा के खाई” जइसन डबल मीनिंग गीत लोक कवि के बाजार में अइसन चढ़वलसि कि बड़हन-बड़हन गायक उनुका पीछे छूटे लगलन. लोक कवि के बाजार त ई गाना दे दिहली सँ बाकिर उनका “लोक कवि” के छविओ तनि झँउसाइये दिहली सँ. पर छवि के एह झँउसला के परवाह उनका तनिको ना भइल. उनुका पर त बाजार के नशा चढ़ल रहे. “सफलता” के घोड़ा पर सवार लोक कवि अब पाछा मुड़ के ताकहू ना चाहत रहले.\nविधायक निवासो में उनका साथे आसानी हो गइल रहे. उनकर गायक वाली छवि का चलते उनुका के टेलीफोन ड्यूटी दे दिहल गइल. ई “ड्यूटिओ” लोक कवि के बड़ा कामे आइल. उनकर तार जुड़े लागल. “सर” कहलो लोक कवि एहिजे सिखले. अधिकारियन के फोन विधायकन के आवे, विधायकन के फोन अधिकारियन के जाव. दुनु सूरत में लोक कवि माध्यम बनसु. पी॰बी॰एक्सचेंज में टेलीफोन आपरेटरी करत-करत ऊ “संबंध” बनावे में माहिर होइये गइल रहले, केकर गोटी कहवाँ बा आ केकर समीकरण कहवाँ बनत बा इहो जाने लागल रहले. अब उनुका एगो दोसरा विधायक निवास में सरकारी आवासो अलॉट हो गइल रहे. चतुर्थ श्रेणी कर्मचारियन वाला टाइप-वन के. लेकिन तबले उनुकर मेलजोल अपने एगो सहकर्मी मिसरा जी से बेसी हो गइल रहे. मिसरोजी से बेसी मिसिराइन से. एह चलते ऊ आपन आवास ओहि लोग के दे दिहले. मिसरा मिसिराइन रहे लागल, साथही लोको कवि. कबो आवसु-जासु, कबो रुक जासु. फेरु रियाज, कलाकारन से भेंट घाट में उनुका दिक्कत होखे लागल त एगो अधिकारी के चिरौरी कर के ऊ ओहिजे विधायक निवास में एगो गैराजो अलॉट करवा लिहले. अब रिहर्सल, रियाज, कलाकारन से भेंट घाट, शराब, कबाब गैराजे में होखे लागल. एक तरह से ऊ उनुकर अस्थायी निवास बनि गइल. एही बीच ऊ आपन परिवारो लखनऊ ले अइले. अतना पइसा हो गइल रहे कि जमीन खरीद के एगो छोटहन घर बनवा लेस. से एगो घर बनवा के परिवार के ओहिजे राखि दिहले. बाकिर सरकारी क्वार्टर में मिसरा-मिसिराइने रह गइले. मिसिराइन के परिवारो के ऊ आपने परिवार मानत रहले.\nखोंच के दोहा